Hamahiru arrazoi | El Correo\nGazteek ez dute inongo telebistaren beharrik gustuko duten telesaioekin gozatzeko. / E. C.\nROBERTO MOSO Martes, 4 septiembre 2018, 01:25\nGauza jakina da amerikar high school-ak ez direla, zehazki, Grease eta igande arratsaldetako beste film askotan agertzen diren bezalakoak, albistegiek sarritan erakusten baitigute hori.\nCheerleader eta ikasturte bukaerako jaien atzean askotan bazterkeria, apurtutako ametsak eta injustiziak daude ezkutatuta. Ezustean, egunen batean, paradisutik at sentitzen den norbaitek tiroka erakusten dizkio munduari bere frustrazioak.\n'Bowling for Colombine' aparteko dokumentalean, Michael Moore halako sarraskien zergatietan murgildu zen. Haren herrialdean armak eskuratzeko dauden erraztasunak are eta larriago bihurtzen du arazoa, eta ikusitakoak ikusita, horrek ez du laster aldatzeko itxurarik.\nNetflixen ikusgai dagoen 'Thirteen Reasons Why' telesaioan, eskola, berriro ere, ika-miken lekua dela erakusten zaigu. Anna Baker izeneko hamazazpi urteko neskak bere buruaz beste egiten du pozoitutako ondarea utzi ostean: hamahiru kasete-zinta erabakiaren arrazoiak azalduz. Zinta hauek sufrikarioa eragin ziotenei helduko zaizkie.\nTelesaio honetako aktoreen lana, dudarik ez, apartekoa da. Bai gazteak, bai helduak oso sinesgarriak dira lehenengo ataletatik hasi eta bukaeraraino. Pertsonaien arteko harremanetan, 'zintzoen' eta 'gaiztoen' arteko mugak ez dira horren garbi agertzen. Ikusleari, nolabait, epailearen papera dagokio.\nAzkenean, kontatzen zaiguna, buru-hiltze baten bilakaera da. Erabaki hori hartzeko ez dago arrazoi bakar bat: tartean daude bullyinga, maitasun kontuak, familiarekin izandako arazoak, bortxaketak –lagun batena eta berak sufritzen duena–...\nBeste kasuetan ez bezala, neska honena oso suizidio planifikatua da. Hamahiru kasete-zinta horien bidez, atalez atal, horren erabaki gogor baten atzean zer dagoen azalduko zaigu.\nAtal guztietan buru-hiltzeak saihesteko oharrak eta webguneak agertzen dira. Badira, era berean, gurasoei zuzendutako abisuak ere: «Atal honetan bortxaketak eta buru-hiltzeak agertzen dira. Irudiak oso zirraragarriak izan daitezkeela ohartarazten dizuegu». Honelako oharrek, agian, bazuten zentzurik gurasoek etxeko ikus-entzunezkoen gaineko kontrola zeukatenean, baina erabat galdu dute zentzua –horiek ondo dakitenez– gaur egun. Gazteek ez dute inongo telebistaren beharrik gustuko duten telesaioekin gozatzeko. Horretarako daude tablet-ak eta smartphone-ak.\nAre eta barregarriago gertatzen da bukaeran agertzen den leloa: «Zuhurtziaz ikustea gomendatzen dugu». Telesaioan esango zuten legez: «What the fuck is this?».\nBaina, ustez horren eredugarri eta hezigarri izan nahi duen produkzio honek baditu zenbait zulo eder. Esate baterako, telesaioaren bi protagonistak party batean daude, etxeko logela batera joatea erabakitzen dute eta hor harreman sexual baten errituari ekiten diote. Bat batean, neska estutu egiten da, burura datozkion oroitzapen txarrek eraginda, eta, orduantxe, neskak jarduna bertan behera uztea erabakitzen du. 'Alde hemendik' esaten dio mutikoari.\nBada, hurrengo eszenaren arabera, hori ez zen neskaren benetako nahia, eta mutilak, antza, jakin behar zuen, batzuetan 'ez' esaten dizutenean 'bai' esan nahi dizutela. Liluragarria.\nJakina da. Arrakasta lortu nahi duen telesaio batek aurrekoetan ikusi ez den zerbait eskaini behar du. Kasu honetan berritasuna bortxaketak eta buru-hiltzea agertzen diren eszenetan datza. Galdera hau da: Zer izango da hurrengoa?\nBertso eskolei eskainiko diete Bertso Eguna, Barañainen\nEuskadiko garraio guztietan erabili ahalko dira Barik, Bat eta Mugi txartelak\nMadeleine Rock taldea: «Disko berrian, instrumentuak bezainbeste landu ditugu ahotsak eta harmoniak»\n51.000 lan jaso dira Elkar Ilustrazio eta Ipuin Lehiaketan\nHizkuntzen ekologiaren inguruan egingo dute Euskararen Ginkana\nApirilaren 11n igaroko da Bilbotik Korrika\nOMEk uste du Jaurlaritzaren zahartze aktiborako programak sustatzen duen «oinarriko herritarren lidergoa» positiboa dela\nAhots Argiak abesbatzaren kontzertua izango da larunbatean Gasteizen\nOndare politikarik gabe, ondarerik ez Berogailu kontsumoa etxebizitzaka neurtzeak gastua %20raino aurreztea ekar dezake


Siriako alderdi kurduek batasuna sinatu dute, Barzaniren babespean | Mundua | Berria\nSiriako alderdi kurduek batasuna sinatu dute, Barzaniren babespean\nIraken barneko Kurdistan autonomoko Parlamentuak onartu du pexmergak Kobanera bidaltzea.\nOcalanek ez du aipatu PKK-k Turkiarekin menia hausteko aukera, eta «fase berri bat» hasi dela dio\nKurdistanen Turkiako aldean egunero zuzenean ikusten dituzte Siriaren aldeko Kobane hiriko borrokak. SEDAT SUNA / EFE\nSiriako kurduen bi indar politiko nagusiek, PYD Batasun Demokratikoaren Alderdiak eta KNC Kontseilu Nazional Kurdua koalizioak batasunerako akordio bat sinatu dute. Sirian 2011n Baxar al-Assad presidentearen aurkako matxinada hasi zenetik harreman txarra eduki dute bi aldeek, eta urte hasieratik etenda zeuzkaten hartu-emanak. Akordioaren arabera, Siriako kurduen hiru kantoi autonomoetan boterea partekatuko dute, eta indar militar bateratu bat osatuko dute. Iraken barneko Kurdistango Eskualde Autonomoko presidente Massud Barzani izan da akordioaren babeslea. «Akordio honek mezu argi bat ematen die kurduak elkarrekin ikusi nahi ez dituztenei», adierazi du KDP Kurdistango Alderdi Demokratikoak (Barzanirenak) bere webgunean. Hain zuzen, hitzarmena sinatzearekin bat onartu du eskualde autonomoko parlamentuak pexmerga indarrak Siriako kurduen Kobane hirira bidaltzea EI Estatu Islamikoaren aurka. Turkiako kurduei dagokienez, berriz, Abdullah Ocalan PKK Kurdistango Langileen Alderdia gerrillako burua ez da mintzatu Ankararekin su-etena haustearen alde.\nPYDek eta KNCk Iraken barneko Kurdistango Eskualde Autonomoko Dohuk hirian sinatu dute batasuna, Barzani presidentearen aitzinean. Joera aldaketa ekar lezake akordio horrek. Izan ere, Kurdistanen PKK-k eta KDPk 1990eko hamarkadatik lehia bat daukate indar hegemonikoa izateko (ezkerrekoa da PKK; eskuinekoa, KDP). PKKrekin dago lerratuta PYD, eta KNC, berriz, KDPrekin. PYD indar hegemonikoa da Siriako kurduen artean, eta KNCk bazterkeria salatu izan du. Horregatik, urte hasieran hiru kantoi autonomoak eratu zirenean, koalizio horrek ez zituen onartu. KNCk bat egin zuen NCSROF Siriako Iraultzaileen eta Oposizioaren Koalizio Nazionalarekin, eta, horregatik, kanpoko interesak babestea leporatu zion PYDek.\nIrakeko eskualde autonomoarekin ere harreman zaila izan du PYDek. Cizire kantoia EIren erasoa pairatzen ari zela, Barzaniren gobernuak luzaroan muga itxita izan du. Turkiarekin ere harreman onak dauzka Arbilek, eta horrek mesfidantza sortu dio PYDi. Saleh Muslim alderdiko buruak ere iaztik debekatuta zeukan eskualde autonomoan sartzea —atzo Dohuken izan zen—. Kobaneko egoera larriak ekarri du aldaketa. Jabbar Yawar pexmergen ministroak Rudaw kazetari adierazi dionez, datozen egunetan «pexmergen unitate txiki bat arma astunekin» pasatuko da Kobanera Turkiaren baimenarekin, Siriako kurduen miliziei EIren setioa hausten laguntzeko.\nEspetxetik mezu baikorra\nHain zuzen, Turkiak Kobaneko muga blokeatuta duelako PKK su-etena hausteko prest zegoen. Ocalanek berak hilaren 15era arteko epea emana zion Ankarari PKKrekin hasitako bake prozesuan konpromiso zehatzen bat hartzeko. PKK-ko lider historikoak adierazi du prozesua «fase berri batean» sartu dela hilaren 15az geroztik, baina ez du menia haustea aipatu. «Bakean eta demokrazian konfiantza behar da, eta pauso politikoak emateko determinazio eta adore gehiago», adierazi du, Imrali espetxean bisita egin dion ordezkaritza politikoak jakinarazi duenez.


Boluntariotzaren Nazioarteko Egunean 60 boluntarioen lana aitortu dute Aldundiak eta Surfriderrek - Zumaia - Baleike.eus\nBoluntariotzaren Nazioarteko Egunean 60 boluntarioen lana aitortu dute Aldundiak eta Surfriderrek\nBaleike 2018-12-05 15:19\nZumaiako eta Mutrikuko hondartzetan egindako garbiketa lanengatik jaso dute aitorpena. Ekitaldian izan dira Zumaiena ikastetxeko ikasleak, eta baita Gonzalo Torre ere, Geoparkeko Ingurumeneko arduraduna.\nGaur, Boluntariotzaren Nazioarteko Eguna da, eta Gipuzkoako Foru Aldundiko Ingurumeneko Departamentuak eta Surfrider Foundation Europe ordezkaritza espainiarrak 60 boluntarioren lana aitortu dute Donostiako Aquariumean egin den ekitaldian.\nUrtero Surfrider Espainiak Euskadiko hiru hondartzetan egiten duen itsas-zaborra monitorizatzeko ekimenean parte hartzen dute ekitaldi honetako pertsonek. Itsas-zaborraren arazoa aztertzeko garrantzitsua da monitorizazioa; izan ere, itsasora 10.000.000 milioi tona hondakin iristen dira urtero.\nEkitaldian izan dira Zumaiena Ikastetxeko ikasleak Inpernupe hondartzan egindako segimenduagatik. Horiez gain, Nagusilan taldekoak eta BHI Mutrikukoak ere izan dira; horiek Mutrikuko Burumendi hondartzan egindako itsas-zaborren kontrolean parte hartu dute. Bestetik, Euskal Kostaldeko Geoparkean egindako elkarlanetik Gonzalo Torre izan da, Geoparkeko Ingurumeneko arduraduna.\nAmaitzeko, Jose Ignacio Asensio, Aldundiko Ingurumeneko diputatuak, hau esan du: “Ezin dugu ahaztu gure hondartzetan eta itsasoetan hondakinen eta plastikoen arazoa Gipuzkoak aurre egin beharreko ingurumen arazorik larrienetako bat dela”.


Desioa eta erotika nerabeen hitz eta gorputzetatik – Guraso.eus\nDesioa eta erotika nerabeen hitz eta gorputzetatik\n2021-01-11\tLaura Bueno Rodriguez\tIruzkinik ez\nBizitzak erdigunean jartzearen balioa. Zaintza, autoestima pertsonala (baina kolektiboa), indarra, potentzia, xarma eta bizitzen ari diren momentua berriro errepikatuko ez denaren sentsazioa. Berba horien guztien artean mugitzen da nerabea bere mundu paregabean.\nSexologiaren arloan ere, antzerako hitzak erabiltzen dira norberaren gorputzaren desio eta erotikaren inguruan hitz egiten denean. Bizitzaren momentuko balioa erdigunean jarri, eta norberaren zaintza kontutan hartuta, desioaren orientazioa eta erotika gozatzea: aukera posible guztiak aintzat hartuta.\nBaina, ezagutzen ditugu aukerak? Ematen al dizkiegu nerabeei beraien desio eta erotikaren inguruan hitz egiteko espazioak? Kontutan hartzen dugu esaten digutena? Balioan jartzen dugu ez izendatzearen garrantzia?\nHala, ariketa bat proposatzen dizuegu nerabeek eta nik irakurtzen ari zareten pertsona orori: itxi begiak, gogoratu 15 edo 16 bat urterekin zuen gorputzak zeukan formarekin. Galdetuiozu zeure buruari: Zer egiten nuen nire sabel barruan mugitzen ziren tximeletatxoak identifikatzeko? Desioa ulertzeko? Desiratzeko? Desioa sentitzen nuen?\n– Guzti honetaz ez gogoratzea, aukera bat izan daiteke. Gorputzaren memoriarekin konektatzea batzuetan zaila izaten da. Bertan gertatzen diren prozesuei garrantzirik ematen ez diogunean gertatzen dira horrelako “ahazteak”-.\nGogoratzen al duzu zer nolakoa izan zen zure gorputzarekin izandako harremana? Nerabeek gogoratzen dute; eta badakite, beraiek sentitzen duten hori errepikaezina izango dela, pasioz eta indarrez maitatzen (edo ez) izaten dituztela harreman afektiboak. Beraien erotikarekin ere, horrela egiten dute; 5 zentzumenen bitartez ezagutu. Horretarako, aldakorrak izan behar dira, informazioa lortu behar dute, beraien gorputzarekin konektatzeko pista jolasean jolastu behar dute.\nBadakite noiz den beraien gorputzarekin harremanak izateko unea. Erraz identifikatzen dute beraien goxotasunean egin nahi dutena, baina batzuetan beste gorputz batekin edo batzuekin elkartzen dira: informazio bila. Esperientziak konpartitzen dituzte eta batez ere erreferente berriak dituzte: desioaren eta erotikaren inguruan hitz egiten dietenak. Batzuk, erreferente positiboak, beste batzuk (ez hain positiboak). Baina ezagutzen ditugu erreferente horiek?\nBehar bada, ezagutu nahi dituzue eta momentu honetan, zuen eztarrietan korapilo bat sortu da; guk proposatutako galdera guztiei erantzuna ematea zaila egiten zaizuelako. (Lasai, hurrengorako itxiko dugu hau).\nAgian, benetan, nerabezaroan desioa eta erotika zer den jakiteaz zientzia besterik egin ez delako izan daiteke. Edo agian, egi eta teoria absolutuak sortu direlako bakarrik, horrek nerabea bera (zein edozein pertsona) mugatu dezakeenaren ideia ulertu barik. Unibertsaltasuna sortzean, teoria horren baitan kokatu ezin direnak kanpoan geratzen baitira.\nDesioan eta erotikan berdina gertatzen da.\nHonen aurrean, aldarrikatu ditzagun gure desioak modu askean konpartitzeko espazioak, entzun gaitezen eta batez ere xaxatu dezagun jendea. Deserosotasuna sortu dezagun (horrelako gaiek sortzen dituzten momentu deserosoak), isiluneak, hausnarketak eta batez ere, ulertu gaitezen. Baina, egin dezagun modu kolektiboan!\nMila esker gaztetxokoko nerabe guztiei! Zuen mundua zabaltzeagatik eta batez ere, modu askean zuen gorputzen dantza erakusteagatik!\nLaura Bueno naiz, lagunentzat Lauri. Gaitzizen hau, nire nitasunaren parte bat dela esango nuke, bere baitan alaitasuna eta xelebretasuna transmititzen baitu.\nArrasateko gaztetxokoetako hezitzailea, gizarte hezitzailea eta sexologiako masterra ikasten duen personita ere banaiz.\nTripetan etengabe mugitzen zaizkidan eta bizitzeko indarra ematen dizkidaten berba pare bat aukeratu beharko banitu: kuriositatea eta sormena izango lirateke. Hala, gorputzetik sortzen dut eta gure gorputzetan gertatzen diren prozesuek erakartzen naute: sexologiak dakarren guztia.\nGuzti hau feminismoa ardatz hartuta egiten saiatzen naiz, sexologiari behar duen gorputz feminista emanez. Norberaren mundu bakar, errepika-ezin eta magikoek liluratzen naute eta batez ere nerabezaroan sortzen diren mundu paregabeak.\nIruzkinik ez "Desioa eta erotika nerabeen hitz eta gorputzetatik"


Defizit eta zor arauak beste urtebetez ez ezartzea proposatu du Europako Batzordeak | Ekonomia | Berria\nValdis Dombrovskis eta Paolo Gentiloni, gaur, Bruselan. Stephanie Lecocq / Efe Tamaina handiagoan ikusi\n2022ko maiatzak 24 09:13\nInflazio handiak eta Ukrainako gerrak Europako Batasuneko ekonomiei eman dien kolpeak beste urtebete atzeratuko du gastu publikoa kontrolatzen hasteko agindua. Egonkortasun Itunaren kontrol eta zigor prozedurak, pandemiaren hasieran etendakoak, 2023an ez, 2024an berrezartzea proposatu du Europako Batzordeak, Ukrainako gerra dela medio uste baitu estatu kideek aukera izan behar dutela gastua bizkor handitzeko, «beharrezkoa ikusten dutenean». Errusiak gasaren fluxua erabat etetea izan daiteke arrazoietako bat.\nBaina, malgutasunarekin batera, mezu bat zabaldu nahi izan du Batzordeak. «Ez gaude barra librea proposatzen», ziurtatu du Valdis Dombrovskis lehendakariordeak, eta ideia hori garatu du Paolo Gentiloni Ekonomia komisarioak: «Ez gaude proposatzen mugarik gabeko gastura itzultzea».\nBruselak azpimarratu du estatu kideek neurri zehatzetara bideratu behar dutela orain beren ahalegina, eta ez, pandemian bezala, «laguntza orokorretara». Ontzat jotzen dituen bi laguntza mota aipatu ditu: energia krisiaren kaltea txikitzeko laguntzak, eta gerratik ihes egiten dutenak jasotzera.\nHorrenbestez, uztartzeko errazak ez diren bi eskaera egin dizkie Batzordeak estatu kideei: aurrekontu politika «zuhurra» izan behar dute, baina aldi berean gastu publikoa handitu behar dute trantsizio ekologikorako eta digitalerako, eta energia segurtasuna bermatzeko. Hori egiteko bidea ere aurreratu du: gastu korrontea, beste ataletara doana, «zorrotz» kontrolatu behar dute.\nAholkuak estatu kideei\nEstatu kide bakoitzari aholku propioak egin dizkio Batzordeak. Espainiako eta Frantziako gobernuei egindakoak oso antzekoak dira, arazoak antzekoak direlako: defizit eta zor publiko handiak dituzte, eta langabezia handia, batez ere Espainiak. Horregatik, Madrili eta Parisi eskatu die 2023an aurrekontu politika «zuhurra» izatea, baina jarraitzea energiaren garestitzea gehien jasaten duten herritarrak eta enpresak laguntzen. 2023tik aurrera, berriz, zorra «modu jarraian eta sinesgarrian» gutxitzeko neurriekin hasi beharko lukete.\nFrantziaren kasuan, keinu bat egin dio Emmanuel Macron lehendakariari, bat egin duelako haren asmoetako batekin: pentsio sistema erreformatzea, erregimen desberdinen arauak progresiboki bateratuz, haien zuzentasuna handitzeko eta jasangarritasuna bermatzeko».\nEspainiako Gobernua ere pentsio sistema erreformatzen ari da, eta puntu batzuetan Bruselarekin talka egiten ari da. Pentsioen eguneratzea batez besteko KPIari lotu zuen, eta belaunaldien arteko ekitate tresna onartu, PPren erreformak jasotako jasangarritasun faktorea ordezkatzeko. Azken tresna horri buruzko zalantzak azaldu ditu Batzordeak, uste baitu ez duela balio pentsioen jasangarritasuna bermatzeko. Orain, Madrilekin negoziatzen ari da; 2023an Espainiak EBren funts gehiago jasotzea dago jokoan.\nEBko Ekonomia ministroen esku dago orain Bruselaren proposamena aztertzea. Onartzea espero da, ministroek beste gai arantzatsu bati heldu behar baitiote: Egonkortasun Itunaren beraren erreforma. Ohikoa den bezala, gobernuak zatiturik daude oraingo arauei eustea eta arau sinpleagoak eta errealistagoak jartzea eskatzen dutenen artean. Defizita baino, zorra da gakoa eztabaida horretan, koronabirusaren krisiak %60tik gora igo baitu estatu kide askoren zor publikoa, eta ezinezkoa egiten baitu hura nabarmen murriztea atzeraldi bat eragin gabe.\nEuropan gerrikoaren estutzea atzeratzeak ondorioak izango ditu Euskal Herrian ere. Izan ere, Bruselan irabazitako malgutasuna bere menpeko administrazioei ere ezartzea erabaki zuen Espainiako Gobernuak, eta azken urteetan ez dizkie defizit eta zor mugak jarri Eusko Jaurlaritzari eta Nafarroako Gobernuari. Horri esker, aurrekontu hedakorrak egin ahal izan dituzte, eta ildo horretakoak izan daitezke 2023. urtekoak ere.\nEdonola ere, superabitarekin itxi zituzten 2021eko aurrekontuak. Gasteizko administrazioak 602 milioi euroko superabita izan zuen, barne produktu gordinaren %0,84; Iruñekoan, berriz, gastuak 269 milioi euro txikiagoak izan ziren diru sarrerak baino, eta superabita BPGaren %1,3ra itzuli zen.


Sozialdemokraziaren Etorkizuna Hauteskunde Iruzurra AEBetan DEMOKRAZIA ATLANTIKOAREN MUGAK ALLENDE 1973, BERLINGUER 1978, TRUMP 2020\nHauteskunde Iruzurra AEBetan\nDEMOKRAZIA ATLANTIKOAREN MUGAK\nALLENDE 1973, BERLINGUER 1978, TRUMP 2020\nTESTUA (PDF): https://yadi.sk/i/6ahuJx1WN6Knsg\n1. Azaroaren 3an presidentetzarako hauteskundeak egin zirenetik asteak igaro ahala, EKAI Centerren hasierako diagnostikoa berretsi da. Iruzur masiboaren ebidentziek metatzen jarraitzen dute. Eta baieztatzen da – aurreikusi genuen bezala – iruzurra oso agerikoa izan arren zaila zela egoera horretan Trumpek prozesu honetan erabakigarriak diren parlamentari eta epaile errepublikanoen laguntza izatea. Elite korporatiboak erabakita zeukan Trumpek ez zuela bigarren agintaldia lortu behar. Eta ez du erreparatu hori saihesteko bitartekoetan. Aztertu beharreko gaia ez da iruzur masiboa egon den ala ez. Argi dago hori. Gakoa da zergatik egin den hain modu lotsagabean.\n2. Trump ez da gehienetan "aurrerakoitzat" jotzen dena. "Outsider" bat besterik ez da, Estatu Sakon iparramerikarraz kanpoko eragile bat, ustelkeriaren eta oligarkiaren aurkako zenbait estrategia dituena, "onartezina" egiten diotenak. Hauteskunde hauetan gertatu denak berriro ere adierazten digu elite korporatiboarentzat hauteskundeak oso ondo daudela irabazi behar dutenetakoren batek irabazten badu. Sozialdemokraziak hasieratik deskribatu zuen hori. Demokrazia aurreratua sozialdemokraziaren erronka estrategiko nagusia izanik, demokrazia kontrolatua da korporazio handien etengabeko helburua.\n3. Hauteskundeetan aukera politiko "onartezinen" bat irabazteko arriskua dagoenean, hori saihesteko baliabide guztiak jartzen dira. Demokratikoak edo ez-demokratikoak. CIAk 1973an Allendeko gobernu sozialista boteretik kentzeko antolatu zuen estatu kolpea, Italian Berlinguerren Alderdi Komunista boterera iristea saihesteko Gladio sarearen aktibazio terrorista, edo Trump Ameriketako Estatu Batuetako boteretik kentzeko egungo hauteskunde iruzur masiboa. Argi dago Europa eta Estatu Batuak kontrolatzen dituen elite korporatiboa demokraziaren defendatzaile handia dela demokraziak egin behar duena egiten duen bitartean.\n4. Estatu Batuetan orain gertatzen ari denak agerian uzten ditu, noski, Mendebaldea kontrolatzen duten elite korporatiboek hauteskunde-prozesurako argi markatutako mugak. Gertatu dena arrisku handikoa da guztiontzat. Inkesten arabera, AEBetako herritar gehienek uste dute hauteskunde hauetan iruzur masiboa izan zela. Azkenean, presidente kargua Bideni zein Trumpi baieztatuta ere, AEBko biztanleriaren erdiak hauteskundeak lapurtu dizkiotela sentituko du. Estatu Batuetan saihestezina izango da ezegonkortasun politikoa. Hori guztia eredu ekonomikoa kolapsatzen ari den testuinguru batean. Liskar zibil orokorra izateko edo gerra-legea ezartzeko aukerak oso handiak dira orain.\n5. Arazoa hauteskundeak baino askoz haratago doa. Hainbat urtez, bai Estatu Batuetan, bai Europan, gero eta komunikabide gehiago bateratzen ibili dira eta iritzi "onargarrien" esparrua estutzen, eta zentsura sistematiko eta gero eta handiagoa izan dugu sare sozialetan. Prozesu horiek nabarmen sustatu dira Trumpen garaipena saihesteko, baina haren jatorriak lehenagokoak dira, eta unean-unean "onartezintzat" jotzen diren iritzi politiko guztiei eragiten die, ezkerrekoei, eskuinekoei edo zentrokoei. Bide batez, gure demokratek eta liberalek, ustez ezkerrekoek, eskuinekoek edo zentrokoek, ezer esan gabe.\n6. Allende, Berlinguer edo Trumpen kasuek agerian uzten digute mendebaldeko demokrazia beti izan dela elite korporatiboak "kontrolatutako" demokrazia. Baina fase berri batean sar gaitezke orain, non elite honek kontrola galtzen ari den sentsazioa duen eta iritzi publikoari eusteko mekanismo zorrotzagoak behar dituen. Laster ikusiko dugu. Sozialdemokraziak beste inork baino gehiago du jokoan une honetan.


Bankuarekin nire datuak eguneratu behar ditut? | Consumer\nErakundeak eskatzen badu, apirilaren amaiera baino lehen Nanaren eta jarduera ekonomikoaren egiaztagiriaren kopiak bidali behar dira, zuriketa prebenitzeko araudiaren baldintzak betetzeko\narabera: Osteguna, 2015eko apirilaren 09a\nBanku-bezeroek apirilaren 30a baino lehen aurkeztu behar dute Nortasun Agiri Nazionala, zure erakundeak hala eskatzen badizu. Egiten ez badute, zure kontuak blokeatuta gera litezke. Kapitalen zuriketa prebenitzeko araudiak eskatzen dituen baldintza guztiak betetzeko behar den neurria da (10/2010 Legea, Kapitalen Zuriketa eta Terrorismoaren Finantzaketa Prebenitzeko Legea), bankuek segurtasun-neurriak hartzera behartzen dituena, hala nola, NAN digitalizatzea eta erabiltzaileak egiten dituzten jarduerekin identifikatzea. Hurrengo lerroetan adierazten denez, izapide erraza da, eta nahikoa da erabiltzen den sukurtsalera joatea edo mezu elektroniko bat bidaltzea. Baina komeni da ez ahaztea, ondorioak oso gogaikarriak izan baitaitezke.\nBeharrezkoa al da datuak eguneratzea eta bankuari ematea?\nSegurtasuna indartzeko eta finantza-sistemaren osotasuna babesteko, Kapitalen Zuriketa eta Terrorismoaren Finantzaketa Prebenitzeko 10/2010 Legeak banku guztiei eskatu zien bezero guztien datuak jasotzeko, jarduerak kontrolatzeko eta edozein bidegabeko bidegabe prebenitzeko.\nBezeroek ez badute beren nortasuna eta zein jarduera ekonomikori eskaintzen dioten frogatzen duen dokumenturik ematen, blokeatu egingo dute kontua\n2010eko apirilean sartu zen indarrean araudia, eta 2015eko apirilaren 28an bete zen bezeroei buruzko informazio guztia biltzeko epea. Horregatik, aspaldidanik, erakundeek beren lan-jarduerari buruzko dokumentazioa eta informazioa eskatzen ari dira. Eman egin behar da? Bankuak datuak eguneratuta ez baditu eta eskatzen baditu, entregatu egin behar dira. Bestela, kontuak blokeatu ahal izango lirateke, eta ezin izango lirateke eragiketak egin diru-sarrera, transferentzia edo eskudiru-erretirotik.\nZer datu eska ditzake bankuak?\nEz da inoiz kontu-zenbakirik edo zenbatekorik eskatzen. Bankuak bere bezeroei eskatzen dizkien dokumentuak, eguneratu behar direnean, identifikagarriak baino ez dira (NAN, AIZ edo pasaporteak, eta jarduera ekonomikoa edo profesionala frogatzen dutenak).\nEgiten den jarduera motaren arabera, eska daiteke, gainera, agiri mota bat edo beste bat: nominaren kopia, pentsio edo subsidioa, egiten den jarduera-motaren arabera, egiten den jarduera mota: Ogasunaren aitorpena, elkargo profesionalaren azken ordainagiria, Sozietateen gaineko Zergaren azken aitorpena, Gizarte Segurantzaren ordainagiria autonomoen erregimenean, eta abar.\nGainera, sozietateak badira, bankuak konpainiaren eskriturak eta akzioen egitura ere eskatzen dizkie.\nNon eta nola entregatu\nBankuak eskatzen duen dokumentazioa entregatzea oso erraza da. Aski da banketxera jotzeanormalean, eragiketak egiten dira eta inprimaki bat bete, eskatutako dokumentazio guztia aurkezteaz gain.\nErakundeak eskatzen duen dokumentazioa, Internet bidez, bankuak ematen dion helbide elektronikora ere bidal daiteke.\nbanku bezeroak identificación-eu zuriketa\nAma naiz ERTE enpresan. Seme-alabengatiko kenkaria galdu dut?\nGauzak doan lor ditzakezun orriak


Federazio honek 1959tik Arabako eskaut talde katolikoak biltzen ditu eta gaur egun 5 taldek osatzen dute: bat Amurriokoa da eta beste laurak Gastizkoak.\nGainera hezkuntzarako eskola ofizial bat du, Arduradun Eskola, eta iraganean Arabako eskautismoarrkin zerikusia izan duten pertsonen elkarte bat ere bai, Arabako Atzoko Eskautak.\nTalde bakoitzak arduradun eta boluntarioen taldea dauka, baina ez “afizionatuena”. Pertsna horiek prestakuntza jasotzen dute hainbat ikastarotan, Eusko Jaularitzak onartutako haur eta gazteen aisialdirako monitore eta zuzendari agiriak lortzeko, gure Arduradun Eskolaren laguntzarekin. Taldeen prestakuntza iraunkorreko programetan sartuta dauden beste ekimen askotan ere hartzen dute, betiere gure prozesuetan hezkuntza-kalitatetik hoberena eskaintzeko asmoz.


AzalaBerriakArtea Oinez erakusketa Lesakan dago ikusgai ekainaren 4ra bitarte\nJose Luis Zumetari omenaldia Lesakako Tantirumairu Ikastolaren Artea Oinez 2017-k artista kuttun aukeratu du Zumeta. Aitortza honekin ikastolekin eta Artea Oinez-ekin izan duen eskuzabaltasuna eskertu nahi dio Nafarroa Oinezek, “eta gure altxorrik handienarekin, euskararekin, erakutsi duen prestutatasuna eskertu nahi dio”, Lesakako Tantirumairu Ikastolako zuzendari den Aitor Iratzokiren hitzetan. Horregatik eskaintzen dio erakusketak lekurik Horrexegatik eskaintzen dio erakusketak lekurik nabarmenena. Kultura artistiko unibertsalari egindako ekarpena aitortzeko omenaldia ere bada, beti umiltasunez aritu delako Zumeta, benekotasunez, eta askatasun artistiko batean. Tantirumairu ikastolako ikasleek ere Zumetaren ibilbidea ikasteaz gain, bere teknikak eta artea sortzeko moduak ere ikasten ari dira ikasturte osoan, tailer ezberdinetan.


Balkoirik ederrenak - Soraluze - Plaentxia.eus\nUbane Madera 2019-06-11 16:04\nMaria Lourdes Vazquez, Iker Aldazabal eta Imielda Jesus Mateo, sari banaketan.\nGaur banatu dituzte aurtengo Balkoi eta Leihoetako Lore Lehiaketako sariak: Lourdes Vazquezek eskuratu du lehena, eta Imielda Jesus Mateok bigarrena. Biek ala biek urteak daramatzate lehiaketan parte hartzen eta Lourdes Vazquezek urtero eskuratu du sariren bat. Alkateak eman dizkie sariak goizean.\nEzozibide kaleko 28. zenbakian lorez betetako balkoi ederra dauka: “Surfiniak, alegriak, begoniak, kolore berezietako lore ezohikoak… denetik daukat. Ezin da ezta balkoira irten ere egin, dauden lora guztiengatik”, kontatu du Maria Lourdes Vazquez Barrenetxeak gaur goizean, aurtengo Balkoi eta Leihoen Lore Lehiaketako sari banaketan.\nBera izan da, hain justu, aurtengo irabazlea; eta bigarren izan da Imielda Jesus Mateo, Baltegieta kaleko 26. zenbakiko balkoietan dituen loreengatik. Iker Aldazabal alkateak eman dizkie sariak goizean, Plaza Berrian: 150 euro lehenengoari eta 75 bigarrenari.\nVazquezek zein Mateok, biek ala biek urteak daramatzate lehiaketan parte hartzen. Are gehiago, Maria Lourdes Vazquezek urtero parte hartu du lehiaketan eta urtero eskuratu du sariren bat.\nBiziki maite ditu loreak, eta ezagun da hori kaletik ikusten den balkoian. Kontatu du orain dituen lore gehienak apirilean landatu dituela.\nImielda Jesus Mateori dagokionez, hura ere loreen zale handia da. Neguan zein udan, udaberrian zein udazkenean; urte osoan ditu balkoiak lorez jantzirik. Berak dioen moduan, “bizitza osoan” ibili da loreak zaintzen.


Igande eguzkitsua izan dute bidelagun, ibilaldi neurtuko parte hartzaileek - Urdaiaga - Noaua.eus\nIgande eguzkitsua izan dute bidelagun, ibilaldi neurtuko parte hartzaileek\nNoaua Aldizkaria 2020-07-05 11:01\nIgandearekin batera, mendira! Plan ezin aproposagoa, eguzkitsu esnatu zaigun egun honetan. Ibilaldi neurtua antolatu dute gaurko Urdaiagatik Andatzara, Usurbilgo Kultur Biraren baitan. 13 taldeek izena eman dute hitzordu honetarako.\nSan Esteban ermitatik goizeko 9:00etako kanpai hotsak entzun diren unean bertan abiatu da, Usurbilgo Kultur Biraren baitan, gaurko Urdaiagatik Andatzara antolatua zegoen ibilaldi neurturako izena emana zuen lehen taldea. Gogotsu asko, abiada bizian joan dira lehen partaide gaztetxoenak.\nIbilaldi neurtua proposatu dute gaurko; San Estebango Jai Batzordeko kideek bideratu dute ekimenaren izen ematea eta prestakuntza lanak. 13 izan dira guztira, gaurko hitzorduan parte hartzea eskatua zutenak; bikoteak, haur eta gurasoez osaturiko taldeak, lagun koadrilak...\nUrdaiagatik Igartzazabal ingururainoko itzulia egin behar zuten. Erronka ederra jarri die antolakuntzak; mendi osteratxoa egiteko finkatua zuten denborara gehien hurbildutako taldea saritu asmo zuten.\nTalde txikiak, ordu zehatzetan\nUsurbilgo Kultur Biraren gainerako hitzorduen antzera, igande eguzkitsu honetako ibilaldi neurtua ere osasun krisialdira egokitu dute. Izena emandako talde bakoitzak ordu zehatz bat zuen Urdaiagako plazara igo, antolatzaileen argibideak jaso eta txangoa abiatzeko. Talde txikiak osatu dira (gehienez 10 lagunekoak), bakoitzak bere ibilbidea osatu eta amaieran, San Estebango ermita parera heldu ahala hamaiketako goxoa dastatzeko aukera zuten.


naiz: Iritzia | Opinión - Ataramiñe 2016. Espetxea eta sorkuntza\nMitxel Sarasketa Zubiarrenteria\nAtaramiñe 2016. Espetxea eta sorkuntza\nZein da sorkuntzaren balioa espetxean? Zer suposatzen du espetxean sortzeak? Zenbat min? Zenbat irri? Nola eragiten dio itxituraren baitan dagoenari? Ataramiñekook sarri asko entzun ditugun galderak, eta erantzun bo- robilik atontzea zaila da, zinez zorrotza den espetxe errealitateari erreparatzen diogularik. Preso adina espetxe dago, bere baitan harrapatua daukana burnizko instituzioak oso manera intimoan urratzen duenez.\nZertarako sortu beraz? Sentimendu, emozio, estimuluen eremu-laua den ez-lekuak, gorputz otzan eta ideia propiorik gabeko norbanako bilakatu nahi ditu bere baitaratuak. Helburua erdiesteko, instituzioak darabilen estrategiak hamaika ertz ditu, baina bada bat bereziki zorrotza, norbanakoa manera apartekoan urratzen duena: bakardadea.\nBakarlekua, bakarmortua, eta beste hainbat izendapen espetxe instituzioaren erraietan ematen den indibiduazio prozesua adierazteko. Bakardadea sortzeko makina erabatekoa, totala, baita izan instituzioa. Bakardade fisikoa, agerikoena, baita intelektuala, afektiboa, kan- poan dagoenarekiko erlazioa errazten duen zubi/hari bakoitza moztua, filtratua, sistematikoki eraitsia da bertan. Hala, espetxeratuaren eta kanpoaren arteko erlazioan, espetxe-instituzioa bitartekari ekidinezina bilakatzen da. Kanpo errealitatea antzemateko interface-a, norekin, noiz, non, zenbat denboraz, zer, zertarako, nora... Espetxeak antolatua, neurtua, ebaluatua, diagnostikatua dauka presoak, egunerokoa. Diagnostikatua, ezen bakardadea eta honek eragiten dituen aje, ezinegon eta keriak, erantzun terapeutiko baten aurrebaldintza baitira. Bakardadea sortu, beroni aurre egiteko bitarteko terapeutikoak eskaintzeko (ze pildorita nahi duzu? Gorria, urdina, txuria?).\nNola irudikatu izugarrikeria guzti hau? Zeintzuk lirateke bitartekoak? Nola biziraun?\nSorkuntzaren nozioari helduta, akaso, erantzun baten lehen trazuak marraztu ditzakegu. Bakardadeari aurre-jartzen zaion sorkuntza kolektiboa, esaterako. Bidexidor hori egiten ari gara azken hamabost urteetan Ataramiñen. Espetxean ditugun kide zein senideen bidaide, beraien sorkuntza lanen plazaratze bidean lagun gaituzte.\nEdo areago, «lagun gaituzue» esan beharko genuke? Hitzok, beste urte batez, zuei bereziki zuzenduak baitaude. Espetxean zauzkaten lagunoi edo (Reau-ko espetxetik iritsitako oihuaren oihartzunean aditu dezakegunez) kanpoan gaudenon (gure) ez-munduaren copyrighta den eremu horretan bizi/borrokan zaudetenoi. Zuen esperoan zuen hitzak behar ditugu, hariak josi ahal izateko, eraitsitako zubia hitzez hitz, pintzel kolpeka berreraiki ahal izateko.\nBeste urte batez, beraz, zuen sorkuntza lanak Ataramiñe den plazatxoan kaleratzeko eskean gatoz, lagunok. Zuen lanen zain beraz, zuen zain, beti. Orri zabalik, beso zabalik. Etenik gabe, espetxea eteten ez den heinean.


#EuskadikoOrkestraEtxean ekimenaren baitan, euskal orkestrak leihoa ireki du Agur Jaunak eta Andreak izenarekin birbataiatutako klasikoaren bertsio berritua eskaintzeko. Kantu herrikoi hori elkartasunaren eta batasunaren euskal ereserki unibertsal moduko batean bihurtu da. âAgurâ hori ez da despedida bat, errespetu- eta errekonozimendu-agurra baizik. EHUk duela urte gutxi berritutako bertsio honen letrak herritar guztien berdintasuna defendatzen du. Zailtasun- eta ziurgabetasun-garai hauetan, maitasunaren eta guztion arteko elkartasunaren aldeko kantua da hau, eta asmo horrekin aurkeztu eta zabaldu nahi izan du orkestrak.\nCandottoren Agur Jaunak Brucknerren 7. sinfoniaren elementuetan inspiratuta dago. Bere egileak hala dio: Wagneriar tubak entzun daitezke sinfonian bezala, eta obra Mi maior tonalitate berean idatzita dago. Biolinen tremoloa hasieran, baita biolontxeloek eta lehen tronpak honen gainean interpretatzen duten motiboa ere, oso antzekoak dira bi kasuetan. Zalantzarik gabe, Agur Jaunak-en moldaketa honek Brucknerren antzeko ñabardurak erakusten ditu orkestrazioan, harmonietan eta bere koloreetan. Candottok bertsio hori entzun du Euskadiko Orkestraren eskutik, eta erabat hunkituta sentitzen dela dio.\nHelbidea: Euskadiko Orkestra Sinfonikoa, Donostia / San Sebastián


Askotan, gure miniaturak muntatzen hari ditugunean zuloak agertzen dira pizaren bat ongi ez delako elkartzen. Normalean margotu behar ditugunean inprimazioarekin estaltzen dira eta ez dira nabaritzen.\nBaina, tamalez, beti ez da horrela izaten. Hurrengo hauek izan daitezke arrazoaiak:\nKalitate txarreko plastikozko miniatura.\nMetalezko miniatura zulo gehiago izaten dituzte.\nMuntai egokia lortzeko ez diren piezak.\nAgertzen diren zuloak konpontzeko produktu ezberdinak erabili ditzakegu.\nGW-ko Masilla orlegia likidoa.\nVallejo-ko masilla plastikoa\nHumbrol-ko Model filler\nProduktu hauen erabileraren abantailak hauek dira:\nBukaera hobea zuloak ikusten ez direlako.\nItxura hobea margotu eta gero.\nElkartasun mekaniko hobea.\nFiller desberdinen desberdintasunak hurrengo hauek dira:\nGW Masilla orlegia.\nGarrantzitsua da espatula edo bustitako pintzelarekin aplikatzea.\nEz da ondo eusten miniaturan.\nPintzela edo espatularekin erresa ipintzeko.\nBustita dagoen bitartean espatularekin soberan dagoena kentzeko eta azala leuntzeko erabili daiteke.\nBeranduago lixatu daiteke\nAplikatzeko oso erosoa.\nBiguna dagoen bitartean espatularekin erraza kentzeko.\nPintzel busti batekin garbitu daiteke.\nItsaspen oso ona.\nSoberan dagoena espatula batekin kentzeko erraza.\nLixatu eta gero emaitza oso ona.\nAzetona dauka eta plastikoa urtu egiten du, itsaspena hobetzen du baina kontuz ibili behar.\nJarraian adibide bat ikusiko dugu 2. Mundu gudaren miniatura batekin.\nGermaniar ingenieroa PzB-39 tanke kontrato riflearekin\nKasu honetan plastikozko miniatura metalezko arma batekin elkartu behar dugu. Miniatura muntatzeko MG34 ko besoak erabiltzen hari dira eta jarraian ikusi dezakegun bezala ez dira piezak ondo moldatzen. Jarraian adibide bat ikusiko dugu 2. Mundu gudaren miniatura batekin.\nArazo hau konpontzeko besoa itsasgarriarekin bere lekuan ipini dugu. Ikusi dezakegu gelditu den zuloa.\nBesoa itsatsi eta gero Vallejo-ko filler plastikoa ipintzen dugu. Pintzel zahar bat erabiliko dugu eta gero soberan dagoena kentzeko pintzel busti bat eta aho bat erabiliko ditugu.\nLodieraren arabera denbora gehiago edo gutxiago egon beharko da masilla lehortzen, kasu honetan 30 minutu ingurukoa izan da. Behin lehorra dagoenean kantitate gehiago ipini daiteke edo nahi baduzu lixatu eta margotu.\nErabilitako tresnak eta Vallejoko masilla.\nTagged Margoketa, Modelaketa, Zaletasuna


Egokitzapen akustiko - Wikipedia, entziklopedia askea.\nEsparru zehatz bateko (itxia edo aire zabalekoa) egokitzapen akustikoaren helburua da iturri batetik edo batzuetatik datorren soinua norabide guztietan era berdinean hedatzea, soinu-eremu ideala lortuz.\nUniformetasun hau ez da beti lortzen, eta akustika arkitektonikoa soinu-eremu ideal horretara ahalik eta gehien hurbiltzen saiatzen da; horretarako, sabaietako, hormetako eta zoruetako eraikuntzako materialen eta eremuko beste elementu batzuen absortzio-, islapen-, eta difusio-ezaugarriak aprobetxatzen dituzten teknikez baliatzen da. Izan ere, moketa, errezel edo panel bat jartzea edo kentzearen moduko jarduera arruntek esparru bateko baldintza akustikoak alda ditzakete.\nLeku edo lokal jakin baten egokitzapen akustikoko teknikari arduradunek erabiltzen duten tresna nagusia erreberberazio-denbora espezifikoko denbora ezagutzea da; hainbat formula erabiliz kalkulatzen da. Erreberberazioak bi segundo baino gutxiagokoa izan behar du.\nErreberberazio edo dirdai denbora hori, erabilgarria izan dadin, maiztasun jakin baten arabera kalkulatu behar da, erabilitako materialen absortzio- edo xurgatze-koefizientearen menpe dagoelako; eta koefiziente hau, aldiz, maiztasunaren menpe.\nLan-maiztasun erabilienak 125, 250, 500, 1000, 2000 eta 4000 Hz-ekoak dira. Maiztasuna ez bada zehazten, 500 Hz-ekoa lehenetsiko da, “Sabine” fisikariak hobetsia delako.\nEsparru itxien barruan, funtsezkoa da oreka egokia lortzea zuzeneko soinuaren eta soinu-eremu dirdaitsuaren artean. Horregatik, egokitzapen akustiko egokiak uhin islatuak murriztea ekartzen du, eta, beraz, material xurgatzaileen absortzio-ahalmenak duen papera garrantzitsua izango da, erreberberazio ez-desiratuak edo soinu-komunikazioaren ulergarritasuna zail dezaketen oihartzunak murrizteko.\n1.1 Material xurgatzaileak:\n1.2 Material islatzaileak:\n1.3 Material barreiatzaileak edo barreiatzaile akustikoak:\nLehendik aipatu den moduan, espazio bat egokitzeko orduan, hiru material mota daude:\nMaterial xurgatzaileak:[aldatu | aldatu iturburu kodea]\nSoinua areto edo egongela batean xurgatu nahi denean erabili ohi dira, ohiko materialekin edo hautatuekin; material hauei durundatzaile ere esaten zaie eta maiztasun espezifikoak dituzte.\nXurgatzaile akustikoa esparruen egokitzapen akustikorako erabiltzen den material mota bat da, eta jasotzen duten soinu-uhin gehiena xurgatzeko ahalmena dute. Beraz, soinu erasotzailearen ehuneko oso txikia islatzean, distortsioak sartu eta lokalaren akustika kaltetu dezaketen errebote ez-desiratuak saihesten dira.\nAlor profesionalean, material hauen xurgatze-ahalmena laborategietan kalkulatu ohi da; material bakoitzaren espezifikazio teknikoetan, lodiera bakoitzerako, absortzio-koefizientea eta maiztasun kritikoa ematen dira.\nMaterial xurgatzaileak lau talde handitan sailkatzen dira:\nMaiztasuna handitu ahala, soinu gehiago xurgatzen dute. Hau da, eraginkortasun handiagoz xurgatzen dituzte maiztasun handikoak (goikoak). Materiala zenbat eta porotsuagoa izan, orduan eta handiagoa izango da xurgatzea. Eta materiala dentsoagoa bada, xurgapena ere handiagoa izango da muga batera arte; hortik aurrera, islatzaile moduan jokatuko luke. Material hauen dentsitatea 80 kg/m3 ingurukoa izan ohi da. Kontuan izan beharreko beste faktore bat erabilitako lodiera da; hau handitu ahala, xurgatzea eraginkorragoa izango da maiztasun txikietan (teorikoki, xurgatzaile porotsu bat eraginkorra da, bere uhin-luzeraren laurdena eta lodiera bat etortzen direnean). Xurgatzailea jartzen den moduak ere xurgapena hobetzen du, azalera zurrunetik (hormatik) bananduz gero maiztasuna baxuagotzen baitu. Material porotsu ohikoenak artile mineralak (haitzezkoak eta beirazkoak) dira.\nXurgatze maximoa maiztasun jakinera dutenak: materialaren berezko maiztasuna.\n- Helmholtz-a: artifizialki sortutako xurgatzaile mota bat da eta espezifikoki maiztasun-marjina zehatza ezabatzen (xurgatzen) du.\n- Mintz motakoa (zehazki esanda, “Bekesy” motakoak): behe-maiztasunak (baxuak) goi-maiztasunak baino eraginkortasun handiagoz xurgatzen dituzte.\nEgokituak (seriean, paraleloan)\nMaterial islatzaileak:[aldatu | aldatu iturburu kodea]\nMaterial hauek beti daude material lau, ez-porotsu eta erabat zurrunez osaturik; euren gain eragiten duen energia gehiena islatzeko gai dira. Honakoak izan daitezke:\nSoinu-uhinen islapena, material ezberdinen aurrean.\nMaterial barreiatzaileak edo barreiatzaile akustikoak:[aldatu | aldatu iturburu kodea]\nSoinua islatzeko eta norabide anitzetan era uniformean sakabanatzeko diseinatutako materialak. Hiru difusore mota daude, espezifikoki maiztasun zehatzeko tarteentzat sortuak:\nMLS (Maximun Lenght Sequence)\nQRD (Quadratic Residue Difussor)\nPRD (Primitive Root Difussor)\nEsparru batean akustika oso garrantzitsua da.


Hurrengoan euskaraz! - Sakanako Mankomunitatea\nSakanako Mankomunitateak, Nafarroako beste 35 toki entitaterekin, Nafarroako Gobernuarekin eta Nafarroako euskaltegiekin batera, helduak euskalduntzeko kanpaina antolatu du. Aurtengo lema “Hurrengoan euskaraz!” da.\nToki entitateek ederki dakigu herritarrek ahalegin eta gogo handiz heltzen diotela prozesu horri, eta, horregatik, diru-laguntzak eskaintzen ditugu. Sakanako Mankomunitatearen web orrian duzue diru-laguntza deialdia (hastera doan ikasturteko deialdia heldu den urtean onartuko da). Bestalde, Nafarroako Gobernuak ere diru-laguntzak ematen ditu.\nEuskalduntze prozesua bideratzeko, ezinbestekoak dira euskaltegiak. Aurten, gainera, euskara irakasteko zentroek segurtasun-neurri bereziak hartu dituzte.\nSakanako Itsasi euskaltegiak (AEK) eskaintza zabala dauka Sakanako zenbait herritan. Informazio gehiago behar baduzue jo euskaltegira: 948 468 258.\nSakanatik kanpo ere, beste zenbait euskaltegi daude. Informazio gehiago Elaide plataforman: https://elaide.eus/eu/euskaltegiak.\nErantzunak desaktibatuta daude Hurrengoan euskaraz! sarreran\n← Sakanako Herri kirol eskolen inguruko bideo berria\nUrriaren 13a eta abenduaren 9a bitartean Irakurri, Gozatu eta Oparitu →


UDAk berdindu eta Aloñak ezin izan zuen irabazi - Debagoiena - Goiena.eus\nUDAk berdindu eta Aloñak ezin izan zuen irabazi\nAne Miren Etxeberria 2013-10-27 11:57\nUDAk jokatutako partidua husna amaitu zen eta Aloñak bigarren zati ahul batean galdu zuen 0-1.\nUDAko jokalariek parti ona jokatu zuten, Alberto Albistegi entrenatzailearen esanetan "bigarren zatian lehenegoan baino hobeto jolastu dugu, baina ezin izan dugu golik sartu. Lastima, partidu ona egin dugulako". Aretxabeletarrak ere, nahiz eta ezin, baina nahiz eta ez lortu punturik, entrenatzailea oso pozik azaldu zen jokalariek eginiko lanarekin. Azkenean, husna Anaitasunaren aurka.\nAloñak ezin irabazi\nAloñako entrenatzaile Andoni Azkargortak taldeak bi aurpegi izan zituela adierazi zion Goienari: "bi aurpegi izan ditugu, bata lehenengo zatian erakutsi duguna, oso ondo ibili gara lehenengo 45 minututan, aukerak izan ditugu, baina ezin izan dugu golik sartu. Bigarren zatiko lehen minutuetan gola sartu digute eta hortik aurrera ezin izan dugu ezer egin".\nAkats asko egin zituzten oñatiarrek, baina "akatsak zuzendu eta horietatik ikasteko balioko digute" zioen Andoni Azkargorta entrenatzaileak. Aloñak Hondarribin jokatu zuen eta galdu duen lehenetariko partidua izan zen zapatukoa.


Badok | Hamaika ezpal elektroniko\nHamaika ezpal elektroniko\nAitor Abio musikariak nabarmen zalantza eginez abiatu du Revolta Permanent taldearen estiloa definitzeko saiakera. «Musika elektronikoaaaa…». Eta segundo bakar baten ostean ohartu da, hain justu, zalantza horretan bertan zegoela erantzuna hasieratik. «Musika elektronikoaaaa, igual horrela, lau a-rekin». Erabat itxi gabe. Nahita. Izan ere, musikariaren hitzetan, Revolta Permanenten kasuan oinarri elektroniko horrek lekua uzten die hip-hopari, musika industrialari, metalari, eta baita trap «tantatxo» batzuei ere. Gainera, orain arte baino ahots melodikoagoak sartzen ausartu dira Iker Villa eta Iker Aginaga abeslariak, eta osagai horiek guztiak uztartuta osatu dute laugarren diskoa: Lobotomiak (Baga-Biga).\nGuille Peña. Mikel Becerra, Iker Villa, Iker Aginaga eta Aitor Abio dira Revolta Permanent. (Marisol Ramirez / Foku)\nHasieratik izan dute buruan lobotomiaren kontzeptua; ideia horri tira eginez sortu dute musika, eta hortik dator titulua ere. Aginagak azaldu du zergatik: «Lobotomia praktika mediku bat izan zen, zeinaren bitartez saiatzen ziren sendatzen gaixotasunak, eta baita gaixotasunak zirela uste izan arren gaixotasunak ez direnak ere. Eskizofrenia, antsietatea eta depresioa, edo berdin homosexualitatea eta komunismoa ere». Praktika hark AEBetako gizartean izan zuen eragina gehienbat, eta, abeslariak esan duenez, «arriskutsutzat» jotako ideiak ezabatzea zen helburua. «Gure gizartean ere, gaur egun, hemen, lobotomia horiek, nolabait, egiten dira oraindik ere». Eta ideia horren ezpalak dira diskoko hamaika abestiak.\nLaukote formatuan hasi zuten ibilbidea, 2014an: Villa eta Aginaga rapean eta kantatzen, Mikel Becerra gitarra jotzen, eta Abio teklatuak eta sintetizadoreak sartzen; 150 kontzertu baino gehiago eskaini dituzte horrela. Hasieratik izan zuten bateria jotzaile bat gehitzeko gogoa ere, eta horretarako batu zaie orain Guille Peña. Bi kontzertu egin dituzte harekin, eta diskoan ere gehitu dituzte bateria akustikoak; eta horrek ere «puntu bat» ematen diola uste dute.\nNabarmena izan da taldearen garapen musikala ere. Hasieran, rap kutsuko pasarteak ziren nagusi ahotsetan, adibidez, baina ahots melodikoak indarra hartuz joan dira, eta diskoa aurkezteko aukeratu duten “R” abestia da horren erakusle. «Revolta Permanentekin hasi ginenean, 17 urte genituen Ikerrek [Villak] eta biok», azaldu du Aginagak. «Pixkanaka haziz joan garela sentitzen dugu, eta gero eta gauza gehiago egitera ausartzen gara; horregatik daude, adibidez, gauza berezi eta landuago horiek “R” kantuan». Villak oharra gehitu dio azalpenari: «Aldiro esaten dugu gauza bera, baina gure diskorik helduena da hau».\nHirugarrenez hil da jainkoa\n«Aitor [Abio] da gure zuzendari artistikoa», aitortu dute bi abeslariek. Zehaztu dutenez, ez ditu Abiok bakarrik hartzen erabakiak, baina haren ekarpena funtsezkoa da taldearentzat. Hark sortzen ditu abestien oinarri instrumentalak, hark gidatzen ditu kantak norabide batean edo bestean, eta hark egin ditu grabazio lanak ere Gaua estudioan. Besteak beste, Matxura eta PiLT taldean aritua da aurrez Abio, eta ibilbide hori ere presente izan du diskoa sortzean. Hortik dator azken kantaren titulua: “3.1416″. Pi.L.T. taldearekin sortutako “Hil da jainkoa” abesti ezagunaren bertsio bat egin du Abiok diskoa ixteko. «Matxura taldearekin egin genuen moldaketa bat, oso era zikinean eta azkarrean, eta hau beste era batera egin dugu».\n“Pixkanaka haziz joan garela sentitzen dugu, eta gero eta gauza gehiago egitera ausartzen gara”\nDiskorako egindako ekoizpen lana nabarmendu du Abiok, eta, zehaztu duenez, horri esker da diskoa aldi berean taldearen lanik melodikoena eta zikinena. «Nahiko borobila gelditu zaigu», esan du. Bi kolaborazio ere badituzte diskoan. Ahotsa jarri du Aritz Mendiola aktore eta abeslariak “Adikzio berri bat” abestian, eta Maria Redondo abeslari eta aktorearenak dira “Garrasi” abestiaren hitzak eta emakumezko ahotsa. Bi sortzaileak aritu izan dira ETB telebista kateko Go!azen programan parte hartzen Villa abeslariarekin batera.\nRitxi Aizpuru Baga-Biga etxeko musika ekoizleak diskoa entzutera gonbidatu zuten eguna hartu du gogoan. «Badakit Abio nondik datorren, eta hor daude PiLT eta Matxura, eta badakit Revolta Permanent ere Herri Oihua taldetik datorrela, baina kantak entzun, eta ikusi nuen hemen musika industrial pila bat dagoela, eta elektronikaz blai dagoen disko bat dela». Eta egin du bere definizio propioa: «Rap elektronikoa eta industriala». Eta hori esan ondoren gehitu du «metala» ere badagoela, baina beste elementu horien ostean. «Ez dute haiek ireki elektronikaren bidea, baina disko honek oso lerro zabalak eskaintzen dizkio musika horren aitortzari».\nBideoklip bat ere sortu dute “R” abestiarentzat. Villak zuzendu du lana, eta Karmele Larrinaga eta Aitor Bildosola aktoreek jokatzen dituzte etxe garbitzailearen eta gizon boteretsuaren rolak. Morrontza egoeratik askatzen den zerbitzariaren mendekua kontatzen du bideoak. «Erru sentimenduari eskaini genion abesti hau, eta bideoan nahi genuen islatu gizon boteretsu baten posizioa, eta garbitzaile baten posizioa, eta azken horren matxinatzea».\nAzaroaren 30ean egingo dute diskoaren aurkezpen kontzertua, Errenteriako Niessen kulturgunean (Gipuzkoa), eta Durangoko Azokan ere egongo dira, bai oholtzan, eta baita diskoak saltzen ere. «Desitan gaude kanta hauek zuzenekora eramateko, uste dugulako bereziki egokiak direla horretarako».\nEnbor bakarreko hamaika ska\nETIKETAK:Aitor AbioAitor BildosolaAritz MendiolaBaga BigaHerri OihuaIker AginagaIker VillaKarmele LarrinagaMaria RedondoMatxuraPi.L.T.Revolta Permanent


« LEHENAGOKO ESKUALDUNAK ZER ZIREN (1889) LETURIAREN EGUNKARI EZKUTUA (1957) »\nLeiendak (1879-1891) liburuan 1879tik 1891era bitartean idatziriko kondairak bildu zituen Ana Toledok, 1990ean, Klasikoak bilduman. XIX. mendearen hondarrean antolaturiko euskal festen testuinguruan kokatu behar da elezahar horien idazketa. Donostiako euskal festetan antolatzen ziren lehiaketetan, kondairari atal jakin bat eskaini zitzaion, 1879tik 1891era, hain zuzen ere. Kondairari zegokion sariketaren oinarriek honela zioten: “kondairen baten ezagualde labur bat, irakurgai bat, edo gure oitura oroitgarriren baten gañean ongien izkribatzen” (Toledo, 2010, 326).\nGainerako euskal festetan ere kondairari eskaini zitzaion saririk, baina, deialdi horiek ez ziren izan Donostiako euskal festetakoak bezain iraunkorrak. Urteko idazlan sarituak bilduma batean argitaratu ohi ziren, eta kondairak ere bilduma horietan argitaratu ohi ziren (Donostiako euskal festetan, esaterako, “Oroimengarriak” izeneko liburuxkan bildu ohi ziren idazlan sarituak). Aldizkari zenbaitetan ere (Euskal-Erria, Revista Euskara, Euskaltzale) argitaratu ziren, baina, ez zen ohikoena izan.\nKondaira-egileak asko izan ziren: Toribio Alzaga, Franziska Ignazia Arrue, Gregorio Arrue, Antonio Arzak, Arturo Kanpion, Karmelo Etxegarai, Martin Gilbeau, Joakin Larreta eta Arzak, Joakin Larreta-Azelaingo, Franzisko Lopez eta Alen eta Rafael Murga Mugartegi. Edonola ere, kondairak idazten edo fikziozko prosa jorratzen iraunkortasunez aritu zirenak oso gutxi izan ziren; Txomin Agirre dugu salbuespen bakarra (Toledo, 1990, 17).\nElezaharretan jorraturiko gaiak ez ziren originalak izan (Toledo, 2010, 326), ahozko kulturan jada ezagunak ziren, edo gazteleraz jada idatziak. Baina, testu-modalitate edo genero literario hori jorratzean dira berritzaile idazle horiek, ordura arte euskal letretan fikziozko prosak ez baitzuen ia garapenik izan.\nLeiendak (1879-1891) bildumaren hitzaurrean Ana Toledok adierazi bezala, kondaira horiei guztiei esker “kontaketari irekitzen zaizkio ateak, idazle bakoitzaren ekarria urria da, baina guztien artean sorrera bati gorputza ematen diote” (Toledo, 1990, 17). Alegia, euskal kontaketa idatziari eman zioten hasiera kondairok, euskal fikziozko prosaren lehen urratsak eginez. Toledok (1990, 14-16) jakinarazi izan duenez, legenda horiek ez zuten eragin handirik izan, eta ez zuten zaletasunik sortu garai hartan. Baina, euskal fikziozko prosa errotzeko funtsezkoa eta erabakigarria izan zen legenda-egileen ekarpena. Izan ere, XIX. mendera arte euskal prosa literarioa prosa erlijiosoaren alorrera mugatu zen, eta hain justu, XIX. mendearen bigarren erdialdean egin ziren fikziozko prosaren lehen urratsak, eta kondairak ere, garapen horren erakusgarri dira.\nJakina, prosa narratiboaren garapenean ikuspegi erromantikoak garrantzi erabatekoa izan zuen, XIX. mendearen hondarrean erromantizismoak agintzen baitzuen Hego Euskal Herriko diskurtso sozio-politiko eta kulturaletan. XVIII. mendearen hondarrean, J.G. Herder Alemaniako filosofoak adierazi zuen hizkuntza eta ohituretan mamitzen dela herri bakoitzaren izaera berezia. XIX. mendean zehar ikuspegi erromantiko hori Europa osoan zehar hedatu eta errotu zen. Ipar Euskal Herrian XIX. mende hasieran garatu bazen ere (Xaho eta Etxahunen idazlanetan, kasu), Hego Euskal Herrian XIX. mendearen azken herenean errotu zen, foruen galerak (1876) ikuspegi erromantikoa biziarazi baitzuen. Testuinguru horretan garatu zen arestian aipatutako kondairen sariketa. Elezaharretan ohitura zaharrei, iragan loriatsuari eta pertsonaia historiko sonatuei egin nahi zaie gorazarre, osagai horietan guztietan irudikatzen baitute egileek euskalduntasunaren iragan loriatsua, orainaldirako eredutzat hartu nahi dena. Horregatik, Toledok (2010, 347) adierazi bezala, garaiko auziak askatzeko irakaspen bila jo ohi zuten iraganera. Ikuspegi horretatik, kondairetako zenbaitetan euskaldunaz eratu zen irudia aztertu du Ana Toledok, “Aitor, euskaldunen identitatearen eratzailea” artikuluan (Toledo, 2010).\nLeiendak (1879-1891) bildumako idazlanak honako atal hauetan sailka daitezke:\nNarrazio kostunbrista: narrazio-mota honetan gizarte-giro eta gizarte-ohitura zenbait irudikatzen dira, eta pertsonaiak giza komunitate baten ordezkari besterik ez dira, ohitura eredugarrien berri emateko erabiliak. Hartara, kondairotako pertsonaiak estereotipoak baino ez dira. Hona hemen narrazio mota horri hurbildu zaizkion legendak: “Buruazurra” (Txomin Agirre), “Gurasoakin zu nola, zure umeak zurekin ala” (Gregorio Arrue), “Gurasoaren zigorra” (Karmelo Etxegarai), “Arrantzalia!” (Frantzisko Lopez Alen), “Arretxinaga” (Rafael Murga Mugartegi).\nNarrazio historikoa: iragan-minari loturiko narrazio hauetan, jarrera eta egoera historiko eredugarrien bila jotzen zen iraganeko garai historiko jakinetara (erromatartze garaia, Orreagako gudua, ahaide nagusien arteko liskarrak…), iragan denboratan kokatuz gizarte-egoera idealaren ispilua. Hona hemen narrazio mota horri hurbildu zaizkion legendak: “Zer nitzan? Zer naiz?” (sinatugabea), “Euskaldunen bikaiñtasuna” (Frantziska Ignazia Arrue), “Aitor-en etorrera edo Euskal Erriaren asiera” (Karmelo Etxegarai), “Aspaldi aietako gure asabak euskaldunak ziran; gu ere bai omen: ala uste” (Gregorio Arrue), “Zarauzko ondekidetzea” (Gregorio Arrue), “Denbora Antxiñakoen Ondo-Esanak” (Arturo Kanpion), “Agintza” (Arturo Kanpion), “Andeka” (Karmelo Etxegarai), “Kontu zarrak” (Karmelo Etxegarai), “Orruel arpeko zuhurra” (Martin Gilbeau), “Irakurgaia” (Joakin Larreta-Azelaingo), “Antziñako Nafar-mendiko oroitz bat” (Franzisko Lopez Alen).\nGorazarrea eta omena: jarrera eta ohitura zahar eredugarrien bilaketan, hainbat kondairatan pertsonaia sonatuak eta eredugarriak aurkezten dira, eta pertsonaia historiko horien jarrerari gorazarre egiten zaie, eredu bihurtzeko asmoz. Hona hemen narrazio mota horri hurbiltzen zaizkion legendak: “Jesus-n lagunkidako Aita Manuel Larramendiren bizkontaera” (sinatugabea), “Okendo” (Toribio Altzaga), “Okendoren eriotza” (Arturo Kanpion), “Antziñako gertaerak” [Juan Sebastian Elkanori gorazarre] (Karmelo Etxegarai), “Euskaldun bikaiñ bat” [Juan de Areizagari gorazarre] (Karmelo Etxegarai).\nNarrazio erlijioso-didaktikoa: XIX. mende hondarrean euskaldun fededuna zenez euskal izaeraren eredua, kondairen artean ugariak dira fede kristaua hedatzeko helburuari lotzen zaizkionak. Hona hemen narrazio mota horri hurbildu zaizkion legendak: “Antiguako Ama Birjiña” (sinatugabea), “Liburu bateko pasarte bat” (sinatugabea), “Iziar” (Toribio Altzaga), “Patxi eta kontxesi” (Antonio Arzak”, “Aztua!” (Antonio Arzak), “Malko bedeinkatuak” (Karmelo Etxegarai), “Irakurgaia” (Joakin Larreta eta Arzak), “Miluzeko zubiya” (Joakin Larreta eta Arzak), “Lezoko Santo Kristoren eleizatxoa” (Frantzisko Lopez Alen).\nTOLEDO, Ana (1990): Leiendak (1879-1891) . Donostia. Etor.\nTOLEDO, Ana (2010): “Aitor, euskaldunen identitatearen eratzailea”. Oihenart. 25. 325-349.


Belfast Telegraph: patataren prezioa % 30 igo liteke laborantza kostuen igoeraren ondorioz - Potatoes News\nBelfast Telegraph: patataren prezioa % 30 igo liteke nekazaritza kostuen igoeraren ondorioz\nOtsailaren 17, 2022\nin Europan, Market\nPatataren prezioak %30 igo daitezke, Ipar Irlandako hornitzaile nagusietako batek ohartarazi duenez. Aurrekaririk gabeko kostuen igoera - ongarrien prezioak barne, ia bikoiztu egin dira urtebetean - kontsumitzaileengan eragina izango duela dirudi.\nHanditzea: Stuart Meredith Wilson's Country agronomoa eta Lewis Cunningham zuzendari gerentea Moira ondoan Piper hazi-patataren uzta busti bat ebaluatzen dute.\nLewis Cunningham-ek, Wilson's Country-ko zuzendari gerenteak, esan zuen nekazaritzako elikagaien industriako sektore guztiek kostu-oinarriaren igoera handiak jasaten ari direla, eta baita apala ere kaltetuta dagoela.\n"Energia, erregai, hazten ari diren inputak, hala nola spray eta ongarriak, lur eta lan kostuak barne, igoera esanguratsuak daude orain", esan zuen. "Faktore horietako batzuk fabrikazio-negozio guztietan eragina izan dute azken hilabeteotan, gure paketatze, banaketa eta biltegiratze operazioetan barne.\n"2022an etengabeko igoerak helduko zaizkigunez, zoritxarrez, ez dugu igoera hauek gure bezeroei pasatzea beste aukerarik". Wilson's Country-ko zuzendaritza taldearen arabera, litekeena da kostu altuak 2022an zehar mantenduko direla.\nCunningham jaunak gaineratu zuen: "Errealitatea da nekazariek ere laborantza input guztien kostuaren igoera izugarria jasaten ari direla une honetan. "Azken emaitza aurten uzta garaian lurretik ateratzen diren patata-labore guztien ekoizpen kostuaren igoera nabarmena izango da". Cunningham jaunak esan zuen Ipar Irlanda "alde honetan bakarrik egotetik urrun dagoela".\nIrakurri gehiago * %14 gehiago ordaintzen ari gara gasolina eta %12 gehiago gasolioarentzat 2020tik\nGasolina litroko 148.02p-ra igo zela esan zuen igandean, iazko azaroaren 147.72eko 21p-ko aurreko errekorra gaindituz. Bitartean, gasolioaren kostua litroko 151.57p-ko marka berrira igo zen joan den astean. Kontsumitzaileen Kontseiluak prezioen jarraipena egiten du astero tokiko 80 bat epaitegitan, erregaien kostuen eskualdeko argazkia lortzeko. Erakundeko Peter McClenaghanek esan zuen joan den asteko prezioak "ez ziren azaroko batez bestekoa bezain altuak", eta "oraindik ez dugu benetako gailur hori lortu". "Hala ere, etorriko dela uste dut", gaineratu zuen.\nGaineratu zuen: "Mundu osoko nekazariei eta hazleei ekoizpen-kostuak gero eta azkarragoak eragiten dizkiete gaur egun. Horrek eragin handia izango du nazioarteko elikagaien prezioetan 2022an zehar". Wilson's Country Stuart Meredith agronomoak aipatu du nola azken 12 hilabeteetan ongarrien prezioak bikoiztu baino gehiago egin diren, datozen asteetan lehen laboreak landatu aurretik prezioak arintzeko zantzurik gabe.\n"Eskaintza eta eskaria benetan arazo bihur daitezke martxoan eta apirilean, eta horrek prezioen igoera gehiago eragin dezake. «Patata-ekoizle askok urteko alokairu-kontratuetan oinarritzen direnez, joan den udazkenean ongarri-izakinak erostea ez zen aukera bat beraientzat, lur zati handi bat ez baitzegoen ziurtatuta fase horretan. "Iaz 200 £-250 £ inguru kostatzen zen hektarea bakoitzeko patata-labore bat ongarritzea, lurzoruaren analisi desberdinen arabera: aurten 500 £ / aka inguruko toki batean egon gintezke".\nMeredith jaunak gaineratu du lur garbi eta birjinaren eskaria hazi egin dela nekazaritzako sektore guztietan. Honela azaldu zuen: "Horrek, patata-ekoizleek lur egokiagatik ordaintzen duten prezioa gutxi gorabehera 150 £/ak igo du. Prezioa igoera nabarmena izan duen beste input bat erregaia da. Gutxi gorabehera 250L diesel behar dira hektarea bat patata ekoizteko.\n"Iaz, gasolio gorria litroko 50 inguruan ibili zen: unean 75p/L-ra hurbiltzen da". Meredith jaunak esan zuen patata ekoizteko erabiltzen den kimika batzuek prezioen igoera handiak izan dituztela azken hilabeteetan. "Produktu batzuek prezioa bikoiztu egin dute sei hilabetetan", gaineratu du.\nPatataren prezioa %30 igo liteke nekazaritza kostuen igoeraren ondorioz\nTags: Irlandanmerkatuanpatata baserriapatata merkatuapatata\nLatte argala joan behar duzu? Patata esnea Erresuma Batuko supermerkatuetako apaletara iritsi da\nPultsatutako Eremu Elektrikoen (PEF) prozesatzeko abantailak patata-industrian


Etorkizunerako soluzio berriak eta teknologiak - Fagor Arrasate\nSoluzio berriak eta teknologia\nHasiera / Berrikuntza / Soluzio berriak eta teknologia\nFARGO ARRASATEN teknologia berriak garatzearen alorrean dugun apustu handietako bat ibilgailuak arintzea da. Esparru horretan aurrerapen handiak lortu ditugu, esate baterako, CRTM deritzon prozesuaren karakterizazioa, karbono zuntzez indartutako konpositeen konformazioari buruz.\nSiderurgiaren alorrean, garapen berriak ditugu banda lodiko lautzeko makinetan edo laser bidezko ebaketan erabiltzen direnetan, eta baita teknologia efizienteak ere aluminiozko nahiz altzairuzko formatuak pilatzeko.\nAzkenik, etxeko tresna elektrikoen alorrerako bost metro luze den tolestatzeko makina interpolatua garatu dugu.\nGainera, oso aktiboak gara soluzio eta teknologia berriak garatzeko proiektuetan:\nSoluzio eta teknologia berriak garatzeko proiektuak\nProiektuaren helburua da profilen formazioaren optimizazio holistikorako prozesuaren diseinu berri bat eta konfiguratzeko metodologia bat garatzea.\nProeiktuaren web orria\nHelburua da etapa anitzeko fabrikazio plataforma errentagarri bat sortzea, konposatuetan oinarritutako prozesuetan teknologia ez konbentzionalen integrazio efizientea ahalbidetuko duena.\nADVANCRTMren helburua da esperientzia garatzea erretxinaren transferentzian oinarritutako konpresio bidezko moldaketarako (CRTM) prozesu aurreratuetarako moldeak eta prentsak diseinatzeko, zikloaren denbora nabarmen murriztu eta kostuak doitu ahal izateko errendimendu handiko konposatuen fabrikazioan, horien muga fisikoak eta geometrikoak bilatuz.\nDP1000 altzairu prentsaren toleste prozesuko katearen hobekuntza integrala, kontrolerako teknika berritzaileen bitartez eta hondar tentsioa lodierara egokituz.\nSinopsis del proyecto Proiektua LinkedIna.


Hain zaila al da Iruña-Veleia? - Halabedi\n> Hain zaila al da Iruña-Veleia?\nHain zaila al da Iruña-Veleia?\n10 ekaina Erredakzioa KategoriaBerriak 0\nIruña-Veleia auziaren inguruko iritzi artikuloa osatu du Gontzal Fontanedak. "Otsailean Eliseo Gilen aurkako epaiketa egin zen. Orain epaiaren zain egotea besterik ez dago."\nPandemiak eman dituen erdi jardunekohilabete hauei esker, astia izan da Arabako Foru Aldundiak Batzorde Zientifiko-Aholkulari hartako kideei eskatu zizkien txostenak lasai berrirakurtzeko. Txosten haiek aitzakia izan ziren Eliseo Gil eta bere taldea Iruña-Veleiatik kanporatzeko, Epaitegian salaketa jartzeko, zazpi urte eta erdiko zigorra eskatzeko eta grafitoak faltsuak direla hedatzen duen kanpaina mediatiko izugarria abiarazteko.\n[Hamabi txostenak–hamar Eliseo Gil kanporatu ondoren aurkeztu zirela egiaztatzen dutensarrera-datak barne– Aldundiaren webgunean daudehttps://www.araba.eus/publicar/Veleia>“Informes de los miembros de la Comisión Científica-Asesora sobre los grafitos de Iruña-Veleia]\nAldarrikatu denaho batezko adostasuna gorabehera, bost txostenek bakarrik baieztatzen dute grafitoen faltsukeria, lauk zalantzak dituzte, bik ezin jakin dute benetakoak ala faltsuak diren, eta Eliseo Gilenak, jakina, benetakotasuna aldezten du). Faltsukeria adierazten duten txostenek ez dute batere frogarik aurkezten, iritziak eta teoriak baizik; eta hortaz bakarrik egin zuten egin zutena.Dakusagun adibide bat.\n[ib. “INFORME SOBRE INSCRIPCIONES EUSQUÉRICAS ANTIGUAS EN VELEYA”]\norrialdean grafitoak gai poliziala direla salatzen du: “… euskal filologoonen ustez, Veleiak–– 2006ko ekaina amaitu aurretik arazo zientifiko izateari utzi zion, eta oso mota ezberdineko beste bat bihurtu zen: poliziala eta judiziala…“\norrialdean bere txostenean azaltzeko eskatu diotenaaitortzen duargi eta garbi: “… eskatutako txostenak ez zuen inola ere jasotzen euskal idazkunak onargarriak izan daitezkeen egoerarik eratzeko eskaera;…“\nEsaneko, faltsukeriazko argudioak bilatzen ditu. Eta artikulu mugatua, eureka!, aurkitzen du. 13. orrialdean honako hauxe teorizatzen du: “Ikusi dugunez, –a moduko artikuluaugariagertzen da veleieran, (NAIA, LURRA, SUA); hain da handia veleieraren artikuluarekiko gustua, non benetako euskaraz () artean lehen testuetan agertzen ez den moduetan ere agertzen baita, kasurako, IZANA part., bestalde < Z>duelarik.”\nAdibideko lehen hitzari buruz,azaltzen duena iritzi bat besterik ez da; izan ere, beste batzuen ustez, ‘naia’ gaur egungo ‘anaia’ izan daiteke (‘ama’, ‘arreba’, ‘aita’ bezalakoak), eta azkeneko –a ez da atzizkia, hitzaren zatia baizik, lehen hezkuntzako edozein ikaslek dakien bezala.\nBeste hiru hitzei buruz teoria bat besterik ez du azaltzen, izan ere, beste batzuek defendatzen dute gaur egungo ‘lurrA’, ‘suA’ eta ‘haizenA hitzetan[‘YAHVE ZUTAN IZANA’; Txillardegik dioenez: ‘yaveh zeruetan haizenA’ (partizipioa?)]azkeneko –a artikulu mugatuaez dela, baizik eta (demagun) deklinabidearen atzizki ugarietako bat, hala nola –an, –tik, –ra, –ko.\nGainera, euskara eta artikulu mugatua erabiltzen duten hizkuntzakelkarrekin alderatuz gero, ezberdintasun adierazgarriak daude:\n–Beste hizkuntza batzuek artikulu mugatua erabiltzen dute,baina euskarak ez du –a atzizkia eransten:\n‘vengo de LA calle’ ‘je viens de LA rue’ ‘I am coming from THE street’. Aldiz, ‘kaletik nator’.\n–Beste hizkuntza batzuek ez dute artikulu mugaturik erabiltzen,baina euskarak –a atzizkia eransten du:\n‘eres muy joven’ ‘tu es très jeune’ ‘you are very young ‘. Hala ere, ‘oso gazteA zara’. Artikulua ote da?\nGero, hurrengo paragrafoan epaia ematen du: “Antzinatean horrelako zerbait euskaraz emateak ez du batere aukerarik … Aipatu –a letrek, beraz, ezinezko egiten dute jarritako data horiek arte Veleiako euskararen benetakotasunezkoedozeinaukera“. Horrela 7. orrialdeko aginduabetetzen du, baina ez du kontuan hartzen erromatarren garaian beste adibideren bat bide dela, Plasenzuelako idazkuna adibidez, non ’ibarrA’ famili izena edo izengoitia agertzen baita.\nFroga nabaririk gabe, iritziak eta teoriak eskainiz bakarrik, pertsona bat hondamendira eraman nahi izan zuten eta Iruña-Veleiako grafitoak zabortegira bota nahi izangoal dituzte?\nBarreiaketa mediatikoak handiagotutako txosten teorizatzaile eta iritzi-emaileakalde batera utzirik, hain zaila al da pieza batzuk laborategi trebe eta inpartzial batzuetara bidaltzea, grafitoeigrabaketaren dataebazteko azterketak egin diezazkieten?\nHain zaila al da arkeologitalde trebe eta inpartzial bat osatzea,Iruña-Veleian induskatzeko ea orain leku beretan grafito gehiago agertzen direnetz?\nHain zaila al da zientzia, kultura eta euskara babesten omen dituzten erakundeek, hau da, Eusko Jaurlaritzak, Eusko Legebiltzarrak, Arartekoak, Euskaltzaindiak, Aranzadik, Eusko Ikaskuntzak, ez ikusiarena egiteari uztea eta begiak irekitzea, auzia bere eskumenean daukan bitartean, Epaitegiari ofizialki bi jarduketa horiek eskatzeko?\n← Ingreso Mínimo Vital y reanudación de plazos\nBaliabiderik gabeko “normaltasuna” →


Paul Sears - Wikipedia, entziklopedia askea.\nBucyrus (Ohio), 1891ko abenduaren  17a\nTaos (Mexiko Berria), 1990eko apirilaren  30a (98 urte)\nEminent Ecologist Award (1965)\nCharles P. Daly Medal (1969)\nPaul Bigelow Sears (Bucyrus, Ohio, 1891ko abenduaren 17a - Taos, Mexiko Berria, 1990eko apirilaren 30a) estatubatuar ekologista izan zen. Ohioko Wesleyan Unibertsitatean egin zituen ikasketak, eta Chicagokoan eskuratu zuen doktoregoa 1922an. Harrezkero irakasle gisa jardun zuen Oklahomako Unibertsitatean (1928-1938), Oberlin Collegen (1938-1950) eta Yale Unibertsitatean (1950-1960). Ipar Ameriketako izozteen ondorengo klimari buruz egindako ikerketengatik zen, batez ere, ezaguna. Idazlan nagusiak: Life and Environment (1939, Bizitza eta ingurumena), Biology of the Living Landscape (1964, Ingurune biziaren biologia), eta Lands Beyond the Forest (1969, Basoz haraindiko lurra).\nOrriaren azken aldaketa: 7 martxoa 2019, 00:29.


Lehiaketen agenda - Abian da XXXIV. Grabiel Aresti ipuin lehiaketa\nAbian da XXXIV. Grabiel Aresti ipuin lehiaketa\n1. Nazio guztietako idazleek har dezakete parte, edonon bizi direla ere, gai libreko ipuin orijinalak, argitaratu gabeak eta lehenago beste lehiaketa batzuetan sarituak izan ez direnak aurkezturik. Ipuinak, gehienez, DIN A-4 motako 15 orrikoak izango dira, orrialde bakarretik eta tarte bikoitzean idatzita. Baldintza horiek guztiak epaia eman bitartean eskatuko dira.\n2. Ipuinak euskaraz zein gaztelaniaz idatzita egongo dira eta beste hizkuntzetatik egindako itzulpenak ez dira onartuko.\n4. Ipuinak hiru aletan aurkeztu beharko dira gutunazal itxian eta egilearen inolako aipamenik gabe, honako hauek bakarrik adierazita: "Gabriel Aresti XXVII. Ipuin-Lehiaketa", aukeratutako modalitatea ( euskarazkoa ala gaztelaniazkoa) eta izenburua edo lema. Barruan beste gutunazal itxi batean aipatutako datu horietaz gain, egiilearen izena, abizenak, helbide osoa, telefonoa, NANaren zenbakia eta sinadura agertuko dira, baita zinpeko aitorpena ere narrazioa orijinala dela, argitaratu gabea, beste lehiaketa batzuetan saritu gabea eta ez de la itzulpena. Lehiaketan aurkeztu ondoren ipuinen bat argitaratu edo sarituz gero, egileak horren berri eman behar die antolatzaileei.\n5. Lanak helbide honetan aurkeztuko dira:\nBilboko Udala Kultura eta Hezkuntza Saila "Gabriel Aresti Ipuin Lehiaketa" Venezuela plaza 2, 6. solairua 48001 Bilbao. Edo udalaren web orriaren bidez. www.bilbao.net/arestilehiaketa\nIpuinak aurkezteko epea 2012ko urriaren 26an amaituko da.


Toba - Wikipedia, entziklopedia askea.\nTobazko harresiak, Erroman\nArtikulu hau arrokari buruzkoa da; beste esanahietarako, ikus «Toba (argipena)».\nToba erraz hautsi eta hauts bihur daitekeen arroka piroklastiko bigun porotsu arina da. Ez da nahastu behar antzeko egitura bai baina konposizio eta jatorri desberdina dituen tufa karbonatozko metakin porotsuarekin. Tobek jatorri bolkanikoa dute, eta errautsen, lapillien eta sumendi-lokatzen solidotzeaz eratzen dira. Aluminio, sodio eta potasio silikato konplexuz eratuak dira, eta eraikuntzan mortairua eta adreiluak egiteko erabiltzen dira; gai urragarri gisa eta katalizatzaileen euskarri gisa ere erabiltzen dira.


Gazte hauekin gustura lokaztuko naiz neu ere! • ZUZEU\nGazte hauekin gustura lokaztuko naiz neu ere! Bakarren bati nostalgia sartuko zaio akaso gazte topaketen irudiak ikustean. Gazte denboran Rock kontzertuetan izerdituta, kalimotxo litroak besapean lagunekin botatako festak gogoan. Beste batzuk aldiz, lehen aldiz gozatuko dute aurten Gazte Danbadaz: hitzaldiez, ikastaroez, jendeaz, juergaz, kontzertuez, giroaz eta zorte pixka batekin (ados, askorekin) eguraldiaz ere bai.\nGazteak ikuspegi kritikorik ez dutela uste dutenentzat, antolatzeko gaitasun gutxi dutela pentsatzen dutenentzat, jakin-minik gabeak direla inork pentsatzen badu, ez du asteburuan Laudiora hurbildu besterik. Gazteak gai baitira entretenimendua eta parranda alboratu gabe formakuntzari dagokionean ezin egitarau anitz eta ederragoa prestatzeko.\nEta bestela, ikusi besterik ez dago. Hitzaldiak egongo dira gazte botereaz, burujabetzaz, Euskal Estatuaren eraikuntzaz, independentziaz, internazionalismoaz, elikadura burujabetzak, prekarietateaz, komunikazioaz, drogaz… Ikastaroei dagokionez zer esanik ez; zirku ikastaroa, josten ikasteko saioa, xamurtasun tailerra, antzerkia, tratu onak, sormen kolektiboa… Eta noski nola ez, kontzertuak.\nOstiralean hasi eta igandea bitarte egongo dira Laudion, eztabaidatzen, entzuten, parte hartzen, ikasten eta gozatzen Ernaik eta Aitzinak antolatutako Gazte Danbadan. “Esna harrapa gaitzala” lemapean bestelako herri baten aldeko borroka hauspotzea dute helburu.\nEgitaraua eta informazio gehigarria hemen.\nAitzina, Ernai, gazte danbada, gazte topaketak\n2 pentsamendu “Gazte hauekin gustura lokaztuko naiz neu ere!”-ri buruz\neuskaldun bat 2016-03-25 12:39\n…”Hitzaldiak egongo dira gazte botereaz, burujabetzaz, Euskal Estatuaren eraikuntzaz, independentziaz, internazionalismoaz, elikadura burujabetzak, prekarietateaz, komunikazioaz, drogaz…” … “zirku ikastaroa, josten ikasteko saioa, xamurtasun tailerra, antzerkia, tratu onak, sormen kolektiboa”\nEuskaraz eta euskal kulturaz hitzerdirik ere ez… marka da horratio, eh! Aniztasuna ere falta da…\nHiltzen Hil 2016-03-25 13:59\n“zirku ikastaroa, josten ikasteko saioa, xamurtasun tailerra, antzerkia, tratu onak, sormen kolektiboa… ”\njajaja borrokalari iraultzaile berriak trebatzeko programa pedagogiko berria sortu dute jenio hauek!


Pisua galtzeko nola jan - Keto BodyTone\nDieta desegokia da gehiegizko pisuaren arrazoietako bat. Zure dieta aldatuta, pisua galtzen duzu. Horretarako, beharrezkoa da eguneroko kaloria kontsumoa murriztea eta produktu kaltegarriak produktu erabilgarriekin ordezkatzea, hau da, karbohidrato bizkorrez saturatuta.\nZuretzat bazkari plan berri bat aurkitzea ez da zaila. Zaila da horri atxikitzea, kontuz ibili behar baita produktuak aukeratzeko orduan, kaloriak zenbatuz, denbora gehiago emanez plater desberdinak prestatzen, menua askotarikoa izan dadin eta aspertu ez dadin. Hori dela eta, motibazioa askotan galdu egiten da. Otorduen ordutegia aldatzeak arazoak ere gehitzen ditu: modu berri batean jan behar duzu, gosariak, bazkariak, afariak saltatu gabe. Kaloriak zenbatu, sukaldaritzan denbora gehiago eman, astebeteko menua egin behar duzu. Badirudi oso zaila dela elikadura egokira aldatzea. Baina ez da horrela.\nDieta berri batera aldatu aurretik, elikaduraren printzipioak ulertu behar dituzu. Ez dira konplikatuak.\nEgunean kontsumitutako kaloria kopurua erretako kaloria kopuruaren berdina edo txikiagoa izan behar da.\nGehitu elikagai osasuntsuak dietan, kaltegarriak izan ezik.\nJarraitu otorduen ordutegia.\nElikadura egokia janariarekiko jarrera zaindua da.\nGorputzak bitaminak eta mineralak jaso behar ditu normal funtzionatzeko. Hori dela eta, oso digerigarriak eta mendekotasunik gabeko elikagaiak jatea oso garrantzitsua da.\nHauek dira barazkiak, frutak, arraina, haragi magra, fruitu lehorrak, olioa, belarrak - karbohidratoak, zuntza, antioxidatzaileak dituzten elikagaiak. Dietan sartu behar dira gehienez. Mugatu azukre, animalia gantz, gatz kontsumoa. Kendu haragia ketuak, saltxitxak, gantz saltsak, gozogintza bezalako produktuak.\nKarbohidrato azkarrak dituzte landare eta animalien gantzekin (adibidez, maionesarekin), trans koipeak (saltxitxak), gatza eta gorputzak behar ez dituen askoz gehiago konbinatuta.\nHalako produktuak kontsumituz pisua galtzeak ez du funtzionatuko. Gatzak ura mantentzen du gorputzean, eta gantzak alboetan eta sabelean metatuko dira, izan ere, ez du energia bihurtzeko astirik.\nProduktu kaltegarriak utzi ezin badituzu, irtenbide alternatiboa dago. Saiatu burmuina engainatzen janari osasungarriak ordezkatuz "behar ez" itxura duten baina osagai naturalekin eginda daudenak.\nElikagai osasuntsuak elikadura egokiaren oinarria dira\nPisuak galtzeak ere dietan eragina du. Gomendatutako ordutegia egunean 4-5 aldiz da zati txikietan. Asko jaten baduzu, batzuetan apur bat, batzuetan maiz, beste batzuetan gutxitan, gorputza gantza gordetzera behartuko duzu, erre ordez.\nEgunean zehar janaria zati txikitan hartzen baduzu atsedenaldi luzerik gabe, orduan gorputzak ez du koiperik gorde beharrik eta jasotzen dituen kaloria guztiak energia bihurtuko ditu.\nDenbora aurrezteko, otorduak aldi berean prestatzea gomendatzen dugu. Ontzietan sartu eta hoztu.\nDieta zuzena - jan zati txikitan eta askotan\nZenbat ur edan eta nola egin behar den\nUrak pisua galtzen laguntzen du, prozesu metabolikoak hasi eta metabolismoa bizkortzen baitu. Medikuek kalkulatu dute pertsona batek 30 ml ur edan behar dituela pisuko kilogramo bakoitzeko. Batez beste, egunean 1, 5-2, 5 litro dira, eta kafea ur edalontzi batekin ordezkatzen baduzu, onurak are handiagoak izango dira.\nUra egunean zehar edan behar duzu, eta ez berehala trago batean. Arau garrantzitsuenak:\ntrago txikietan edan, poliki;\ngoizean urdaila hutsik, edan edalontzi bat gosaldu baino ordu erdi lehenago gutxienez;\notorduak baino ordu erdi lehenago edan edalontzi erdi edalontzi ur;\nez edan otorduetan eta berehala.\nEguneko ur hartzea - 30 ml kilogramo pisuko\nZenbat kaloria jan behar dituzu egunean\nHemen dena banakakoa da: bizimoduaren, jarduera fisikoaren eta batera datozen gaixotasunen araberakoa da.\nBatez besteko datuen arabera, gizon batek 2. 400 kcal / egun behar ditu, emakumeak 2. 000 kcal. Baina hobe da zure tasa kalkulatzea nutrizionistek hartutako formularen arabera.\nLehenik eta behin, metabolismo tasa basala kalkulatzen dugu.\nMetabolismo basala = 10 * pisua (kg) + 6, 25 * altuera (cm) - 5 * adina - 161 Metabolismo basala = 10 * pisua (kg) + 6, 25 * altuera (cm) - 5 * adina +5\nOrain emaitza zure bizimodura egokitzen den faktorearekin biderkatu behar da.\nSedentarioa 1, 2\nJarduera gutxi (jarduera fisikoa astean 1-2 egunetan) 1. 375\nBatez besteko jarduera (jarduera fisikoa astean 3-5 egunetan) 1, 55\nJarduera handia (egunero) 1. 725\nJarduera oso altua (egunean bi aldiz entrenatzea, mendi ibilaldiak, laneko jarduera fisikoa) 1. 9\nHau izango da zure eguneroko kaloria kontsumoa.\nAdibidez: kudeatzailea, 35 urte, 67 kg, altuera 165 cm. Kalkulatu egunean zenbat kaloria kontsumitu behar dituen:\noinarrizko trukea: 10 * 67 + 6, 25 * 165 - 5 * 35 - 161 = 1365, 25.\nBulegoko langilea da, bizimodu sedentarioa da, beraz, kaloria kontsumoa.\nPisua mantentzeko, Nataliak egunean 1. 638 kaloria baino gehiago ez ditu kontsumitu behar. Pisua galtzeko, eguneroko kaloria-kontsumoa% 15-20 murriztu behar da.\n1638, 3 -% 20 = 1310, 64 kaloria.\nErabili formula hau zure eguneroko kaloria kontsumoa kalkulatzeko. Ez ahaztu pisua galtzeko, tasa% 15-20 murriztu behar dela.\nPisua galtzen dutenek menuaren garapena eta kaloria zenbatzea dira arazo nagusia. Horrek denbora asko behar du eta, ondorioz, pertsona elikagai arruntetara itzultzea eragiten du. Bere burua kontatzeko prest ez daudenentzat, prest daude irtenbideak gaur egun.\nAdibidez, pisua galtzen ari direnen anoa lerroa Fit da. Asteko menu anitza da, guztira 1200 kcal kaloria dituena. Emaitza hobeak lortzeko kaloria-kontsumoa are gehiago jaitsi nahi dutenentzat, eguneko Super Fit 1. 000 kaloria linea egokia da.\nEzin duzu kaloria-kontsumoa bat-batean murriztu - hori estresa da gorputzarentzat. Kalorientzako muga segurua da - 1. 200 kcal emakumeentzat eta 1. 800 kcal gizonezkoentzat. Ez dugu gomendatzen dietetiko batekin kontsultatu gabe gurutzatzea.\nGrow Food lerroek ere kontuan hartzen dute janari mota berri batera aldatzea estresa izan daitekeela gorputzarentzat. Adibidez, Fit asteko menuak pisua galtzeko kaloria-ingesta optimoa duten otorduak biltzen ditu. Baina, aldi berean, dieta zuzena eta askotarikoa lortzen duzu.\nLaburbildu. Pisua galtzerakoan, oinarrizko zenbait arau sinple jarraitzea gomendatzen dugu:\nKendu elikagai kaltegarriak dietatik.\nJan zati txikitan egunean 4-5 aldiz.\nUra edan. Goizean urdaila hutsik eta otorduak baino ordu erdi lehenago.\nKalkulatu zure eguneroko kaloria-kontsumoa eta pixkanaka murriztu.\nAukeratu prestatutako menua zure beharretara egokitzeko.


Iratzar Fundazioak “Enplegutik banaketa hirukoitzera” lemapean 7.on-line solasaldia antolatu du dira apirilaren 27rako, bertan, Oihana Lopetegik eta Joseba Permachek, enpleguan egun dauden diskurtso eta paradigma ezberdinei buruz solastuko dira.\nEnplegua sistema kapitalistaren erdigunean dago, ikuspegi desberdinetatik egon ere. Alde batetik, kapitalaren ikuspegitik, enplegua da plusbalia eskuratzeko eta ondorioz etekinak metatzeko bidea (espekulazioarekin batera), langileon osasunaren, ekoiztutakoaren balio sozialaren edota ingurumenaren gainetik. Beste alde batetik, ekoizpenerako baliabide propiorik ez duen desjabetutako langileriarentzat, enplegua da momentuko nahiz etorkizuneko dirusarrerak eskuratzeko ezinbesteko baldintza; enplegurik gabe, ez dago soldatarik, ez eta kotizaziorik eta beraz etorkizuneko pentsiorik.\nSolaskideek hurrengo galdera ezberdinei erantzuten saiatuko dira saioan zehar. Maiatzak bat, enplegua duten edo lana egiten dutenen eguna?, Zergatik gure begirada eta erreferentziak enplegura jotzen dute eta bestelako lanak ahaztu?, aitortuak eta ordainduak ez dauden lanak, enplegua duteneak eta nolako lan baldintzak eta joerak dira orokortzen ari direnak?. Joera horiek gehien jasaten dituzten sektoreak edo jendarte esparruak, zeintzuk dira? ze berezitasun dituzte?, ze neurri eta ze erabaki politiko eta ekonomiko hartu beharko lirateke joera eta ondorio horiei aurre egiteko?\nLopetegik eta Permachek, enplegu gaia oinarri hartuta, aurreko eta ondorengo galderen bidez, lanari eta zaintzari buruzko zenbait klabe argitzen saiatuko dira, berrogeita hamar minututan.\nPrekarietatea aipatzen da maiz, enplegu prekarioa. Baina, horrek zer eragin du gure bizitzetan?, bizitzeak merezi duen bizitza, esaten dugu maiz. 100 urte bete dira 40 orduko lan astea ezarri zenetik, egun, eztabaia irekita dago eta LAB sindikatuak ere proposamen bat egin du gaiaren inguruan, nola lotu enplegu orduen murrizketa hasieran aipatu ditugun aitortu gabeko zaintza lanekin?. Etxeko edo zaintza lan batzuk banatu behar dira, jakina, baina beste batzuk jada merkantilizatuta daude, gurean adibidez erresidentzia pribatu gehiegi daude eta era berean, kasu gehienetan, arrazializatuak diren emakume asko kontratatzen ari dira (kontraturekin edo gabe) zaintza lan horiek burutzeko. Zein ondorio ditu pribatizazio eta merkantilizazio eredu honek? lan ordu murrizketak edo zaintza sistema publiko baterako norabidean zer garrantzia du borroka sindikalak?\nOihana Lopetegi, Ipar Hegoa fundazioko ikasketa eta analisi arduraduna da eta Joseba Permach, trebakuntza politikoan ari da Iratzar Fundazioan. Ekonomian lizentziatua eta soziologian graduatua da eta EHUko irakaslea ere bada soziologia II sailean.


Goierriko herrien arteko topaketa, bihar | El Diario Vasco\nTolosa GoierriGoierriko herrien arteko topaketa, bihar\nGoierriko herrien arteko topaketa, bihar\nDV ORMAIZTEGI. Sábado, 7 octubre 2017, 00:21\nBihar, 9:00etatik 14:00etara, Gabiria, Ormaiztegi eta Beasain artean Kultur Ibilaldia gauzatuko da ondorengo ekintzek osatzen dutelarik hitzordua. 9:00etan autobusa Beasaindik abiatuko da, 9:15etan Ormaiztegin geldialdia egingo duelarik, udaletxe aurrean, 9:30ean Gabirira iritsiz. 9:45etan hasiko dute ibilaldia, kalejira moduan jaitsiko direlarik Ormaiztegira trikitilariekin, kantu ezagunak kantatuz.\nBidean, Ormaiztegin erabiliko dituzten pintzel birziklatuak egiteko materialak jasoko dute eta 10:15etan Ormaiztegira iritsiko dira. 10:30etik 11:00etara bitartean 'Egun batez margolari' tailerra egingo dute. Bidean jasotako materialekin pintzelak egingo dituzte ondoren marrazkiak egiteko. 11:00etatik 13:00era Ormaiztegitik Beasainerea bitarteko ibilbidea egingo dute. 13:00etan Igartzara iritsi direlarik. 13:00etatik 14:00etara Igartzan talo tailerra burutuko dute.\nAmaitzean Ormaiztegi eta Gabiriara autobusez bueltatzeko aukera izango da.\nGran Fondo San Sebastian Txirrindulari proba Alkizatik pasatuko da bihar Excursión de Aldaieta al Museo Balenciaga de Getaria


Musika / Soinuola\n2018 abendua 3\n‘Akelarre Sorta’, 70.hamarkadan Euskal Herria dantzan jartzeko sortutako diskoa\nEuskal Kantugintzaren baitako bere azken atala egin du gurean Andoni Tolosa ‘Morauk’. Agurrean oinarrituz, Oskarbi, Soroak, Enarak, Estitxu eta Daikiris, Atahualpa Yupanki… eta ezustekoren bat ere entzun dugu Tolosarekin. Esaterako, ‘Herri Gogoa’ disketxekoak AEBtara joan eta William S. Fischer musikariarekin hain ezagunak diren ‘Gurea Da’ edota ‘Euskaldunak Gara’ kantuak, garaian modan jartzen ari ziren musika dantzagarrietara eraman zituzten.\n2018 urria 19\nEskenatokietan, euren «habitat naturalean», ari da aurkezten ‘Nortasuna’ diskoa Kaleko Urdangak taldea\nKaleko Urdangak taldearen azken LPa eta diskoa aurkeztu digute Ekaitz eta Aniotz ‘biru’ taldekideek. Hamar kantuz osatutako diskoa osatu dute eta Info7 Irratiko mikrofonoetara itzuli dira, ‘Kaleko Mobida’ irratsaioa egiten baizuten gurean. Indartsu, kazkamotzen kulturaren baitan punk oi! energikoa eginaz ikusiko ditugu oholtza gainean.\n2018 urria 9\n2018 urria 5\n‘Supernova’ eztandarekin ETXEren disko berria kalean da\nEstudioko seigarren lana kaleratu du Iñaki Etxezarraga ‘Etxe’k: ‘Supernova’. Aurreko lanekin alderatuta, oraingoan dena berak etxean konposatu eta Jagoba Ormaetxea ekoizlariaren esku jarri da. Talde formatuan, pop eta rockaren bidea hartu du ‘Etxe’k eta diskoa aurkezteari ekingo dio.\n2018 ekaina 12\nBa al du garrantzirik kantuen neurriak edo iraupenak? Zein da abesti baten iraupenik egokiena burua erne eta adi egoteko uneoro kantuari? Kantuaren laburtasunak behartuko du musikaria ez erortzea errepikapenean, eskatuko dio zehatza izatea egituraketan, melodiaren ikuspuntua gogoraerraza izatea.\n2018 maiatza 15\nUra metafora gisa erabilita egin diren euskal kantuak\nEuskal Kantugintzaren atal berri batean, Andoni Tolosa musikariak Ura gaia hartu du ardatz. Zazpi kantu oinarri hartuta, ura metafora gisa erabili eta zentzu politiko, humano eta sentimentuz josiriko ibaietatik zehar ibili gaitu ‘Morauk’.\n2018 maiatza 2\n«Trikitixa edozein musika estilotan eroso sentitzen da»\nEuskal Kantugintzaren baitan trikitixan izan diren berritasunekin etorri da Maixa Lizarribar. Gozategik aurki aterako duen disko berria, Kepa Junkerak urrian kaleratu zuen Fok azken lana, Koban talde donostiarraren diskoa eta trikitixa elkarteak martxan duen maketa lehiaketa aipatu ditu Lizarribarrek.\n2018 apirila 20\nMikel Urakenen birsortzea ‘Izaki Bizidun Berriak’ lanean islatu da\n‘Izaki Bizidun Berriak’ izeneko diskoa kaleratu berri du Mikel Urakenek. Oraingoan taldearekin dator, alboan ditu Gorka Pardo eta David Tobal. Esperimentazio kantuak, doinu errepikakorrak eta potentzian gora eta behera egiten duten abestiak dira nagusi. Hasieratik bilakaera argia izan du Urakenek. Gitarra akustikoarekin aritzen zen hasieran, doinu folkiak eginez. Orain berriz doinu ilunagoetara jo du bilbotarrak.\nOlatz Salvador: «Prozesu emozional baten emaitza da diskoa»\nBederatzi kantuz osatutako lehen diskoa kaleratu du Olatz Salvadorrek. Skakeitan taldeko kideak azken lau urteetan bakarlari gisa egin duen ibilbidearen emaitza da “Zintzilik” diskoa. Gitarrarekin osatu eta ondoren taldean grabatutako lana kaleratu du. «Taldean asko zaindu gara elkar» aitortu du Salvadorrek. “Kulunka” abestian Iñaki eta Eduardo Salvador, aita eta osaba piano jole ezagunak izan ditu alboan. Jon Basaguren, Juantxo Arakama eta Maria Bustosen kolaborazioak ere baditu diskoak.\n2018 martxoa 27\nSuediako Necrophobic taldearen “Mark of the Necrogram” diskoa izan dute protagonista, nazioarteko nobedadeen artean. Monotheist, The Crown eta Unreal Overflows banden berriena ere eskaini dute. Herriko Burdina atalean, berriz, Bizkaiko Dormanth taldearen “IX Sins” diskoa nabarmendu dute, Horzdun eta Funeral Sun banden doinuekin batera. Metalzaleak tarteak osatu du programa. Bat egin heavy metalarekin!


GearBest-ek hirugarren urteurrena ospatzen du infografia batekin Androidea\nGearBest-ek hirugarren urteurrena ospatzen du infografia batekin\nZuetako askok GearBest ataria ezagutuko duzue, Txinako produktuak erosteko webgune onenetarikoa. Horren erakusle da enpresaren hazkunde izugarria. Eta hori da GearBest-ek arrakastaz beteriko hiru urte ospatzen ditu katalogo ikusgarriari esker eta bereziki berme politika onagatik eta fidagarritasun handiagatik.\nOrain, urteurrena ospatzeko, taldea GearBest infografia dibertigarri bat argitaratu du eta bertan ikusi ahal izango dugu azken hiru urteetan Txinako produktuen lineako denda onenetako bat nola hazi den.\nHorrela hazi da GearBest azken hiru urteetan\nHorrela, 2014an GearBest-ek ateak ireki zituen, sare sozial nagusietan profila sortzea eta milaka erabiltzailek produktu txinatarrak prezio benetan lehiakorretan erostea ahalbidetzea.\nArrakasta horren froga hurrengo urtean izan zen, GearBest-ek ireki zuenean Europako lehen biltegiak eskualde hau estaltzeko. Erresuma Batuan dagoen egoitza nagusia Europako kontinente osoan erositako produktu guztiak banatzeaz arduratzen da.\nHurrengo pauso garrantzitsua 2016an dator, webgune ezaguna a Produktuak Espainian bidaltzeaz arduratuko den Correosekin hitzarmena. Gainera, Latinoamerikako zenbait herrialdetan beren mezularitza zerbitzua nabarmen hobetzen dute.\nBestalde, eta GearBest-ek Europan eta batez ere gurean izan duen arrakasta ikusita, banatzaile ezagunak Espainiaren aldeko apustua egitea erabakitzen du gure herrialdeko lehen biltegiak, eskuragarri dauden produktuak bidaltzeko denbora murriztuz.\nEta gure herrialdeari laguntza honekin jarraituz a irekitzen dute web gaztelaniaz eta Telegramen Gearbest lehen kanala sortzen dute, beraz, ez dezazue galdu beren atarian eskaintzen dituzten eskaintzak.\ndu telefonoen salmentak GearBest-en Nabarmen hazi dira konpainiaren infografian ikus dezakezun moduan. Eta adi egon, ziur nagoelako urteurrena ospatzeko oso eskaintza interesgarriak ikusiko ditugula GearBest webgune ofizialean. Lasai, Androidsis-en adi egongo gara GearBest-eko mutilek zerk harritu gaituzten ikusteko.\nArtikuluaren bide osoa: Androidea » Berri » GearBest-ek hirugarren urteurrena ospatzen du infografia batekin\nAprobetxatu!! Android-erako ikono pakete horiek guztiak orain doan doan\nDot, "erloju adimendun eskuragarria" braillarekin


Legezko oharra - LazkaON\nBat etorrita 34/2002 Legeak, uztailaren 11koak, Informazio Gizartearen eta Merkataritza Elektronikoaren Zerbitzuei buruzkoak, dioenarekin, ondoren zehazten dira webgune honen arduradunaren datuak. Gune horren jabea eta kudeatzailea LAZKAOKO MERKATARI ELKARTEA da (aurrerantzean, LAZKAON):\nIzen soziala: LAZKAOKO MERKATARI ELKARTEA\nIzen komertziala: LAZKAON\nHelbide soziala: EUSKADI ENPARANTZA, 1 - 20210 LAZKAO\nIFK / IFZ: G75031419\nTelefonoa: 943 08 79 88\nDomeinuaren izenak: lazkaon.eus\nProfil sozialak: Facebook, YouTube, Instagram\nLAZKAONek, webgunearen arduradunak, erabiltzaileen eskura jartzen du agiri hau, zeinaren bidez bete nahi baititu 34/2002 Legeak, uztailaren 11koak, Informazio Gizartearen eta Merkataritza Elektronikoaren Zerbitzuei buruzkoak, ezarritako betebeharrak, eta jakinarazi nahi baitie webgunearen erabiltzaileei zeintzuk diren gunea erabiltzeko baldintzak.\nLAZKAONEk beretzat gordetzen du webgune honetan atera daitekeen edozein eratako informazioa aldatzeko eskubidea, obligaziorik ez duelarik obligazio horien berri emateko erabiltzaileei, ulertzen baita nahikoa dela webgune honetan argitaratuta.\nLAZKAONEk ez du bere gain hartzen bere webgunean argitaratutako informaziotik eratorri daitekeen inolako erantzukizunik, beti ere informazio hori manipulatua izan bada edo harekin zerikusirik ez duen hirugarren batek sartua.\nLitekeena da bezeroaren webgunetik hirugarrenen webguneko eduki batzuetara birbidaltzea. Kontuan izanda LAZKAONEk ezin dituela beti kontrolatu bere web orrietan hirugarrenek sartutako edukiak, ez du bere gain inolako erantzukizunik hartzen eduki horien inguruan. Nolanahi ere, LAZKAONek adierazten du berehala kenduko duela edozein eduki, baldin eta estatuko edo nazioarteko legeriaren, moralaren eta ordena publikoaren aurkakoa bada, berehala kenduko du webgune horretarako birbidalketa, eta eduki horren berri emango die eskudun agintariei.


Lobezno heroi izatetik kosmetikoak saltzera igaro da | Zinema | Pantaila handian\nYou are here: Home ∼ 2009 ∼ July ∼ 15 ∼ Lobezno heroi izatetik kosmetikoak saltzera igaro da\nHugh Jackmanek ez du krisiaren aitzakiarik izango. Momentuz, behintzat ez du lan eskaintza faltarik. Duela egun batzuk jakin genuen Daniel Craigekin batera A steady rain antzezlana antzeztuko zuela Broadwayeko agertokian.\nDuela gutxi jakin genuen baita ere, Miley Cyrusekin batera (Hannah Montana) Personal Security filmeko protagonistetako bat izango dela.\nHala ere, lan gehiago nahi duela dirudi. Izan ere, Fox etxeak Avon Man balizko filmaren gidoia erosi du, ondoren zinemara eraman ahal izateko. Eta Foxe protagonistaren rola betetzeko Hugh Jackmanengan pentsatzen ari dela dirudi.\nAuto kontzesionario bateko zenbait langile kaleratuko dituzte. Horietako bat Avon etxeko kosmetikoak saltzen hasiko da gogo txarrez. Hasieran esperientzia txarra izango bada ere, bere xarma eta esperientzia baliatuko ditu salmenten buru jartzeko. Familiaren egoera ekonomiko larria konpontzeko, bere lankide ohiei makillajearen negozioan sartzeko eskatuko die. Helburu argia izango dute herri mailako lehiaketa bat irabaztea.\nZinema gustuko baduzu kontsulta itzazu karteldegiko film berriak.\nPosted in Etorkizuneko estreinaldiak Tagged Avon Man, Hugh Jackman, makillajea, saltzailea, X-Men Origenes: Lobezno


Donostia-San Sebastián. Argentinan eta Estatu Batuetan euskal diasporako kide bizi izan zen Aita Madinak ez du aurkezpenik behar musikaren eta euskal koru musikaren eremuan, eta oraindik ere pieza berriak topatzen eta berreskuratzen ari zaizkio musikagile oñatiarra hil zela 46 urte pasatu diren honetan. Errudun da lan horretan Andres Egiguren Orkestrako zuzendari den Pedro Palacin Iriondo musikari eibartarra. Izan ere, urriaren 26an Aita Madinaren obra baten mundu mailako estreinaldiari ekingo dio, eta Argentinara ere abiatuko da bertan ere eskaintzeko, Buenos Aires eta La Platan hitzaldiak emanez.\nBerreskurapen lan balios horrek eskainiko dizkigun lehenengo emaitzak bi dira, 'Gitarra eta orkestrarentzat eliz-kontzertua' bat, eta harpa eta orkestrarentzako kontzertua bestea. Aita Madinak katalogatuta dauden 225 obra idatzi zituen gutxienez. Horien artean batzuk estreinatu ziren eta beste batzuk ez, eta beste batzuk estreinatu ziren eta geroztik euren pista galdu da.\nPedro Palacin Iriondok Oñatiko kanonigo laterandar izan zen euskal musikagile diasporakide nabarmen honen piezen topatze, prestatze eta berreskuratze lanetan eman dituen bi lehenengo emaitzak aurkeztuko ditu lehenik Eibarren (Gipuzkoa), baina gero Madinak sormen-leku izan zuen Argentinan ere estreinatuko ditu, eta hari buruz hitzaldiak emango La Platako Unibertsitate Nazionalean eta Buenos Aires, xehetasunak oraindik bidean dituen bidaia batean.\nHorri guztiari buruz mintzatzen da, Pedro Palacin Felix Morquechok El Correon egiten dion elkarrizketa honetan.


Bilboko kaleak larunbatean betetzeko deialdia egin dute - Uriola.eus\nBilboko kaleak larunbatean betetzeko deialdia egin dute\nuriola.eus 2018-01-12 13:00 Politika Bilbo\nSare Herritarrak biharko antolatu dituen ekintzetan parte hartzeko deialdia egin dute hainbat euskal eragileek. Bilbon jendetza bilduko da eta arratsaldeko 17:30ean La Casillatik abiatuko den manifestazioa izango da egun horretako ekintzarik garrantzitsuena.\nHonako hau da Sare Herritarrak biharko antolatu duen egitaraua:\nDavid Fernandez. Catalunya.\nAnaiz Funosa. Bakebidea\nGoizetik bestalde, Areatzako gunetik abiatu eta Bilboko alde zaharreko kaleetan zehar, txistulariak, trikitilariak, batukada eta Bilbo Kantari. Uneoro Areatzan jateko eta edateko aukera emango dute.\n16:30.- La Casillarantz abiatuko dira, 17:30ean hasiera emango baitzaio manifestazioari. Eta amaitu bezain laster, Areatzan berriro ere bi kontzertuz gozatzeko aukera izango da: “Anita Parker” eta Tximeleta.\n17:30.- Manifestazioa. La Casillatik hasita, ohiko ibilbidea egin ondoren Bilboko Udaletxean amaituko da.\n19:45.- Kontzertuak Karpan. Anita Parker eta Tximeleta\n[2018-01-11] SAREren Bilboko manifestazioan parte hartzeko deia egin die LABek euskal langileei\n[2018-01-10] Sarek larunbateko ekintzen egitaraua aurkeztu du\n[2018-01-03] Gurasoak espetxean duten seme-alabek, urtarrilaren 13ko manifestazioarekin bat egin dute


Urrezko maskorra Errumaniara - - Goiena.eus\nUrrezko maskorra Errumaniara\nImanol Gallego 2021-09-25 21:30\nSarituak amaiera galaren bukaeran.\nAurtengo palmaresa azken urteetako zabalena izan da. Oholtza gainean, nagusiki, emakumeen talentua eta haien lana saritu gura izan ditu 69. Donostia Zinemaldiaren epaimahai ofizialak.\nHirugarren urtez jarraian, zuzendari baten lehen filmak eskuratu du Urrezko Maskorra. Aurretik 2019an Paxton Winters egilearen Pacificado lanak irabazi zuen, eta 2020an, berriz, Dea Kulumbegashvili zinemagilearen Dasatskisi (Beginning) obrak. Hain zuzen ere, azken zuzendari hori izan da aurtengo edizioko epaimahaiburu ofizial, eta erabaki dute Zinemaldiaren sari gorena Crai nou/Blue Moon filmari ematea; Alina Grigore zuzendari errumaniarraren opera primari, alegia. Errumaniako produkzio batek lehenbizikoz irabazi du Donostia Zinemaldiaren Urrezko Maskorra.\nTalentuak ez dauka sexurik, baina aipatzekoa da aurtengo Sail Ofizialean gertatu den bezala, saritu gehienak emakumeak izan direla. Dea Kulumbegashvili buru zuen epaimahaiak talentua saritu du, kalitatezko filmak egiteko modu berriak, eta Sail Ofizialean egon diren zinemagileen esfortzua.\nAurtengo palmares irekiak argi utzi du gizateriak bizitako unerik ilunenetan ere sormenak ez duela mugarik. Sail Ofizialaren parte izan diren 16 filmeetatik 6k lortu dute palmaresean sartzea, eta horrek agerian jartzen digu aurten Zinemaldiko aukeraketa taldeak bete betean asmatu duela. Egia da film batzuek zaila izango dutela areto komertzialetan ibilbide luzea izatea, baina guztiek sarituak izatea merezi zuten eta horrela gertatu da.\nAzken urteetan bezala, kazetariek Kursaaleko prentsa aretotik jarraitu dute sari banaketa. Horrela, epaimahaien iritzia txalo artean hartu dute, bi sari potoloenak jakin arte; urrezko maskorra eta Epaimahairen sari berezia iragartzean, aretoa banatu egin da, eta bi une horietan txaloak eta txistuak entzun dira prentsa aretoan.\nFilm onenaren Urrezko Maskorra: Crai nou / Blue moon\nEpaimahaiaren Sari Berezia: Lucile Hadzihalilovic (Earwing)\nZuzendari onenaren Zilarrezko Maskorra: Tea Lindeburg (Du som er I Himlen / As in heaven)\nInterpretazio nagusi onenaren Zilarrezko maskorrama: Ex aequo Flora Ofelia Hofmann (Du som er I Himlen / As in heaven) eta Jessica Chastain (The eyes of Tammy Faye)\nTaldeko interpretazio onenaren Zilarrezko maskorra: Quién lo impide filmaren antzezle taldeari\nArgazki onenaren epaimahaiaren saria: Claire Mathon (Enquête sur un scandale d'étatu / Undercover)\nGidoi onenaren epaimahaiaren saria: Terence Davies (Benediction)\nPalmares ofizialaz gain, beste sari batzuk ere banatu dituzte Kursaalean.\nPublikoaren saria: Petite maman\nPublikoaren saria (Europa): Ouistreham / Between Two Worlds\nKutxabank-New Directors saria: Nich' Ya / Unwanted\nAipamen berezia: Carajita\nHorizontes latinos saria: Noche de fuego\nZabaltegi-Tabakalera saria: Vortex\nAipamen berezia: Eles transportan a morte\nEuskal zinemaren Irizar sariak sariak aurten Debagoieneko kutsua izan du, Aitor Arregi oñatiarra izan baita sail honetako epaimahaiburu.\nIrizar saria: Maixabel\nAipamen berezia: Kuartk Valley\nZinema kazteariok sari propioa banatzen dugu Zinemaldiaren baitan.\nFeroz saria: Quién lo impide